ஹெலிகாப்டர் ஷாட் என்றாலே தோனி தான் நினைவுக்கு வருவார் . யார்க்கர் மற்றும் ஃபுல் லெந்த் பந்துகளை ஹெலிகாப்டர் ஷாட் மூலம் தோனி சிக்ஸருக்கு அனுப்புவதை ரசிக்காத கிரிக்கெட் ரசிகரே இருக்க முடியாது . பொதுவாக போட்டியின் கடைசி ஓவர்களில் அதிரடியாக ஆடும் பேட்ஸ்மேனை கட்டுப்படுத்த யார்க்கர் பந்துகளை பவுலர்கள் வீசுவது வழக்கம் . யார்க்கர் மூலம் பேட்ஸ்மேனை கட்டுப்படுத்த முடியும் என்ற இலக்கணத்தை , ஹெலிகாப்டர் ஷாட் மூலம் உடைத்தவர் தோனி . தற்போது தோனியை தவிர வேறு வீரரால் ஹெலிகாப்டர் ஷாட்டை நேர்த்தியாக ஆடமுடியாது என்று நினைத்தவர்களுக்கு , இப்போது இந்தியாவிலேயே ஒரு வீரர் கிடைத்துவிட்டார் . ஆம் . . இஷான் கிஷான் தான் அந்த வீரர் . ஐபிஎல் தொடரில் மும்பை அணிக்காக ஆடிவரும் இஷான் கிஷான் , கொல்கத்தாவுக்கு எதிரான நேற்றைய போட்டியில் அதிரடியாக ஆடி 21 பந்துகளில் 62 ரன்களை குவித்தார் . இதில் 6 சிக்ஸர்கள் அடங்கும் . அந்த 6 சிக்ஸர்களில் ஒன்று ஹெலிகாப்டர் ஷாட் . குல்தீப் யாதவ் வீசிய 14வது ஓவரில் இஷான் கிஷான் தொடர்ச்சியாக 4 சிக்ஸர்கள் விளாசினார் . அதில் கடைசி சிக்ஸர் ஹெலிகாப்டர் ஷாட் . 14வது ஓவரின் கடைசி பந்தை தோனியின் ஸ்டைலில் சிக்ஸருக்கு பறக்கவிட்டார் இஷான் கிஷான் . இடது கை பேட்ஸ்மேனான இஷான் கிஷானின் ஹெலிகாப்டர் ஷாட் , ரசிகர்களை வியக்கவைத்தது . < blockquote class = " twitter - tweet " data - lang = " en " > < p lang = " en " dir = " ltr " > A hint of MSD in Ishan Kishan < a href = " https : / / t . co / SDaXQUeDkf " > https : / / t . co / SDaXQUeDkf < / a > via < a href = " https : / / twitter . com / IPL ? ref _ src = twsrc % 5Etfw " > @ ipl < / a > < / p > & mdash ; Sports Freak ( @ SPOVDO ) < a href = " https : / / twitter . com / SPOVDO / status / 994253634954145792 ? ref _ src = twsrc % 5Etfw " > May 9,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > தோனியின் ஹெலிகாப்டர் ஷாட்டின் மிரர் வியூவாக அது அமைந்தது . இஷானின் ஹெலிகாப்டர் ஷாட் வீடியோ சமூக வலைதளங்களில் வைரலாக பரவிவருகிறது .


இந்தியா தென்னாப்பிரிக்கா இடையேயான இரண்டாவது டெஸ்ட் போட்டியிலும் தென்னாப்பிரிக்க அணி வெற்றி பெற்று டெஸ்ட் தொடரை கைப்பற்றியுள்ளது . தென்னாப்பிரிக்கா சென்றுள்ள இந்திய அணி 3 டெஸ்ட் , 6 ஒருநாள் , 3 டி20 போட்டிகள் கொண்ட தொடரில் விளையாடி வருகிறது . கேப்டவுனில் நடந்த முதல் டெஸ்டில் தென்னாப்பிரிக்க அணி வெற்றி பெற்றது . செஞ்சூரியனில் நடந்த இரண்டாவது டெஸ்டிலும் தென்னாப்பிரிக்க அணி வெற்றி பெற்றுள்ளது . இந்த போட்டியில் டாஸ் வென்ற தென்னாப்பிரிக்க அணி முதலில் பேட்டிங் செய்தது . முதல் இன்னிங்சில் தென்னாப்பிரிக்க அணி 335 ரன்களும் இந்திய அணி 307 ரன்களும் எடுத்தது . 28 ரன்கள் முன்னிலை என்ற நிலையில் , இரண்டாவது இன்னிங்சை ஆடிய தென்னாப்பிரிக்க அணி , 258 ரன்கள் எடுத்தது . இதையடுத்து 287 ரன்கள் என்ற இலக்குடன் ஆடிய இந்திய அணியின் முரளி விஜய் , லோகேஷ் ராகுல் , புஜாரா , கோலி , பார்திவ் படேல் ஆகிய பேட்ஸ்மேன்கள் அடுத்தடுத்து ஆட்டமிழக்க இந்திய அணி விக்கெட்டுகளை இழந்து தடுமாறியது . ரோஹித் சர்மா மட்டும் நீண்ட நேரம் போராடினார் . ஆனால் அவரும் 47 ரன்களில் வெளியேறினார் . அதிரடியாக ஆடிய முகமது சமியும் 28 ரன்களில் ஆட்டமிழந்தார் . இதையடுத்து இந்திய அணி 151 ரன்களில் ஆல் அவுட்டானது . இதையடுத்து தென்னாப்பிரிக்க அணி 135 ரன்கள் வித்தியாசத்தில் அபார வெற்றி பெற்று 2 - 0 என தொடரை வென்றது . கோலி தலைமையிலான இந்திய அணி , தென்னாப்பிரிக்காவில் டெஸ்ட் தொடரை வென்று வரலாற்று சாதனை படைக்கும் என எதிர்பார்க்கப்பட்ட நிலையில் , இந்திய அணி டெஸ்ட் தொடரை இழந்து ஏமாற்றமளித்து விட்டது .


ஒரு கட்சியில் இருப்பவர்கள் சிதறிப்போனால் எதிரிகளுக்கு தான் பலன் கிடைக்கும் என நிதியமைச்சர் ஜெயக்குமார் தெரிவித்துள்ளார் . ஜெயலலிதா மறைவுக்குப் பிறகு அக்கட்சியில் பொதுச் செயலாளராக தேர்ந்தெடுக்கப்பட்ட சசிகலா , ஓபிஎஸ்சிடம் இருந்து முதலமைச்சர் பதவியை பறித்து , தானே முதலமைச்சராக வேண்டும் என விரும்பினார் . இதனால் அதிமுக சசிகலா அணி ஒபிஎஸ் அணி என இரண்டாக பிரிந்தது . இதையடுத்து சசிகலா அதிமுக சட்டமன்ற கட்சித் தலைவராக தேர்ந்தெடுக்கப்பட்டார் . இதனால் கடுப்பான ஓபிஎஸ் , ஜெயலலிதா சமாதிக்கு சென்று தியானம் செய்து தனது போராட்டத்தைத் தொடங்கினார் . இதனைதொடர்ந்து சசிகலா சொத்துக்குவிப்பு வழக்கில் கைது செய்யப்பட்டு சிறையில் அடைக்கப்பட்டார் . கட்சியின் துணை செயலாளராக நியமிக்கப்பட்ட டிடிவி தினகரனும் இரட்டை இலை சின்னத்திற்காக லஞ்சம் கொடுக்க முயன்ற வழக்கில் சிறைக்கு சென்று திரும்பினார் . இதனிடையே இரு தரப்பு அணிகளும் இணைய வேண்டும் என்று ஓபிஎஸ் அணியினரும் எடப்பாடி அணியினரும் கோரிக்கை விடுத்தனர் . இதையடுத்து இரு தரப்பிலும் பேச்சுவார்த்தைக்காக குழு அமைக்கப்பட்டது . ஆனால் ஜெயலலிதா மர்ம மரணம் குறித்து விசாரணை நடத்த வேண்டும் , சசிகலா குடும்பத்தினரை கட்சியை நீக்க வேண்டும் என இரு நிபந்தனைகளை ஒபிஎஸ் தரப்பில் இருந்து விதிக்கப்பட்டது . ஆனால் ஓபிஎஸ்சின் நிபந்தனைகளை ஏற்காத எடப்பாடி அணியினர் தொடர்ந்து தங்கள் இஷ்டப்படி பேச தொடங்கினர் . இதே போல் ஓபிஎஸ் அணியினரும் வார்த்தைகளை வீசினர் . இதைத் தொடர்ந்து இரு அணிகளும் இணைய வாய்ப்பில்லை என ஒபிஎஸ் தரப்பு அறிவித்து விட்டு குழுவை கலைத்தது . இந்நிலையில் , சென்னை விமான நிலையத்தில் செய்தியாளர்களை சந்தித்த நிதியமைச்சர் ஜெயக்குமார் , முதலமைச்சர் முதல் தொண்டர்கள் வரை , கட்சியினர் ஒற்றுமையாக இருக்க வேண்டும் என்பதையே விரும்புவதாக தெரிவித்தார் . ஒரு கட்சியில் இருப்பவர்கள் சிதறிப்போனால் எதிரிகளுக்கு தான் பலன் கிடைக்கும் எனவும் , அணி இணைப்பு என்ற பேச்சு விரைவில் செயல் வடிவம் பெறும் எனவும் தெரிவித்தார் .


பொதுவாக சினிமா துறையில் கதாநாயகிகளுக்கு முக்கியத்துவம் கொடுக்கப்படுவதை விட கதாநாயகர்களுக்கு தான் அதிக முக்கியத்துவம் கொடுக்கப்படுகிறது . ஆனால் தற்போதோ . . . கதாநாயகிகளுக்கு முக்கியத்துவம் கொடுக்கும் படங்களும் எடுக்கப்பட்டு வருகிறது . இப்படி வெளிவந்த படங்கள் பற்றியும் , அதில் நடித்த கதாநாயகிகள் பற்றியும் பார்க்கலாம் . நடிகை நயன்தாரா நடித்து கடந்த வருடம் வெளியான அறம் திரைப்படம் பெரிய ஹீரோக்களின் படங்களுக்கு நிகராக ஓடி மிகப்பெரிய வெற்றிப்பெற்றது . அதே போல் நடிகை ஜோதிகா ரீஎன்ட்ரி கொடுத்த படமான ' 36 வயதினிலே ' படத்தை தொடந்து தேர்வு செய்து நடித்து வரும் படங்கள் அனைத்தும் பெண்களுக்கு முக்கியத்தும் கொடுத்து எடுக்கும் படங்களாகவே அமைந்து வருகிறது . கடந்த மாதம் இயக்குனர் பாலா இயக்கத்தில் ஜோதிகா மற்றும் ஜி . வி பிரகாஷ் நடித்து வெளிவந்த ' நாச்சியார் ' அனைத்து பெண்கள் மத்தியிலும் பாராட்டைப்பெற்ற படமாக அமைந்தது . அருவி படம் முழுக்க முழுக்க ஒரு பெண்ணை சுற்றிய கதையை மையமாக வைத்து எடுக்கப்பட்டு மிகப்பெரிய வெற்றிப்படமாக அமைந்தது என்பதும் அனைவரும் அறிந்ததுதான் . பாலிவுட் திரையுலகில் மட்டுமே பெண்களுக்கு முக்கியத்துவம் கொடுக்கும் படங்கள் எடுக்கப்பட்டு வந்த நிலையில் தற்போது கோலிவுட் திரையுலகிலும் இதே போன்ற படங்கள் எடுக்கப்பட்டு வருகிறது . தற்போது வளர்ந்து வரும் அனைத்து நடிகைகளும் பெண்களுக்கு முக்கியத்தும் கொடுக்கும் படியான கதையை தேர்வு செய்து நடிப்பதில் அதிக ஆர்வம் காட்டி வருகின்றனர் என்பது குறிப்பிடத்தக்கது .


பிக்பாஸ் சீசன் 2 நிகழ்ச்சி கடந்த வாரம் துவங்கப்பட்டது . இந்த நிகழ்ச்சியில் அதிகபடியாக 8 ஓட்டுக்களைப் பெற்று , முதல் தலைவி என்ற பொறுப்பை ஏற்றுக்கொண்டவர் பிரபல நடிகை ஜனனி ஐயர் . இவர் தலைவி என்கிற பொறுப்பை சரியான முறையில் நிர்வாகம் செய்வாரா என முதலில் ரசிகர்களுக்கே ஒரு சந்தேகம் இருந்தது . பின் இவரின் நிர்வாக திறனை பார்த்து இவர் நல்ல முறையில் பிக்பாஸ் குடும்பத்தை ஒருங்கிணைத்து கொண்டு செல்வதாக ரசிகர்கள் பலர் கருத்து தெரிவித்து வருகின்றனர் . மேலும் பிக்பாஸ் நிகழ்ச்சியில் திரையிடாத காட்சிகளை ஒலிப்பரப்பும் மிட் நைட் மசாலாவில் , நடிகர் பொன்னம்பலம் ஜனனியின் பார்க்க இப்படி இருக்கிறாரே . . . 15 பேரை எப்படி சமாளிப்பார் என தோன்றியது . ஆனால் சிறப்பாக தலைவி என்கிற பணியை செய்வதாக தெரிவித்தார் . இந்நிலையில் பிக்பாஸ் சீசன் 2 போட்டியாளர்களில் ஒருவான நடிகை ஐஸ்வர்யா தத்தா , வீட்டின் தலைவி ஜனனியை அழவைதுள்ளர் . நேற்று மும்தாஜ் , ரம்யா , ஆகியோருடன் ஜனனி அமர்ந்து பேசிக்கொண்டிருக்கும் போது , ஐஸ்வர்யாவை பார்த்து ஜனனி செல்லமாக போடி . . . என கூறி சிரிக்கிறார் . உடனே ஐஸ்வர்யா அவரின் கொஞ்சும் தமிழில் இவங்க ரொம்ப கேவலமானவங்க என்று கூறுகிறார் . உடனே மும்தாஜ் மிகவும் ஷாக் ஆகினார் . பின் ரம்யா ' கேவலம் ' என்ற வார்த்தையின் பொருள் என்ன என்பதை ஐஸ்வர்யாவிற்கு புரிய வைக்கிறார் . உடனே ஐஸ்வர்யா அப்போ சாரி நேற்று நீங்க போட்ட ரவுடி கதாபாத்திரத்தை கூறுவதாக வைத்துக்கொள்ளுங்கள் என்று கூறுகிறார் . பின் ஜனனி , கிட்ட வா உன்கிட்ட ஒரு விஷயம் சொல்ல வேண்டும் என கூறுகிறார் . அதற்கு ஐஸ்வர்யா எதுவும் சொல்ல வேண்டாம் என கூற , ஜனனி உன் நல்லதுக்காக தான் சொல்ல போவதாக கூறி . . . பின் உன்னுடைய இஷ்டம் என சொல்லிவிட்டார் . உடனே ஐஸ்வர்யா நீ என்னை டீ மோட்டிவேட் செய்வதாக ஜனனியிடம் தெரிவிக்கிறார் . பின் அவரை மும்தாஜ் சமாதானம் செய்கிறார் . இதைத்தொடர்ந்து ஜனனி , ரம்யாவிடம் இப்போது புரிகிறதா எது சொன்னாலும் தவறாக எடுத்து கொள்கிறார்கள் . என கூறி அழ துவங்கிவிட்டார் . பின் தான் எது சொன்னாலும் அதை தவறாக எடுத்து கொள்கிறார்கள் என்று ஜனனி அழும் போது , ஐஸ்வர்யா மீண்டும் ஜனனி மீது சில தவறுகள் உள்ளதாக சுட்டிக்காட்டுகிறார் . இதற்கு ஜனனி நீ எது சொன்னாலும் அதனை என்னால் ஏற்றுக்கொள்ள முடியாது , ஆங்கிலத்தில் பாட கூடாது என்று கூறியதால் உன்னை பாட வேண்டாம் என கூறியதாக சொன்னார் . உடனே ஐஸ்வர்யா கடைசியாக தான் அணிந்திருந்த உடை ட்ரான்ஸ்பரன்ட்டாக இருந்ததாக ஏன் நீங்கள் கூற வேண்டும் , ஆடை விஷயத்தில் கட்டுப்படுத்தினால் தனக்கு பிடிக்காது என்பதையும் கூறுகிறார் . இதற்கு ஜனனி இதை நான் உங்களிடம் கூறவில்லை இங்கு இருக்கும் ஒரு பையன் நீங்கள் அணிந்திருக்கும் ஆடை பற்றி உங்களிடம் கூற சொன்னதால் ஒரு தலைவியாக தான் கூறியதாக கூறுகிறார் . மேலும் அவர் யார் என தன்னால் கூற முடியாது என்றும் கூறிவிட்டார் ஜனனி . பின் நான் உங்கள் பின்னால் சென்று கமெண்ட் செய்யவில்லை , உங்கள் முகத்திற்கு முன்பு தான் கூறுகிறேன் என கூற இந்த சண்டை முடிவிற்கு வந்தது .


தென் மண்டல சீனியர் கைப்பந்து போட்டியின் ஆடவர் பிரிவில் தமிழகமும் , மகளிர் பிரிவில் கர்நாடகமும் வாகைச் சூடின . புதுச்சேரி மாநில கைப்பந்து சங்கம் சார்பில் , தென் மண்டல சீனியர் கைப்பந்து போட்டி தொடங்கியது . கடந்த 24 - ஆம் தேதி உப்பளம் இராஜீவ்காந்தி உள்விளையாட்டு அரங்கில் தொடங்கிய இப்போட்டியில் புதுச்சேரி , தமிழ்நாடு , ஆந்திரம் , கர்நாடகம் , கேரளம் , தெலங்கானா ஆகிய 6 மாநிலங்களைச் சேர்ந்த 12 அணிகள் பங்கேற்று விளையாடின . சனிக்கிழமை இரவு இறுதிப் போட்டிகள் நடைபெற்றன . ஆடவர் பிரிவில் தமிழகமும் , புதுவையும் எதிர்கொண்டன . இதில் தமிழக அணி 25 - 18,25 - 21,22 - 25,25 - 19 என்ற செட் கணக்கில் புதுச்சேரியை வீழ்த்தி வாகைச் சூடியது . அதேபோன்று , மகளிர் பிரிவில் கர்நாடகமும் , தமிழகமும் மோதின . இதில் கர்நாடக அணி 25 - 15,25 - 20,28 - 26 என்ற நேர் செட்களில் தமிழக அணியை வீழ்த்தி வாகைச் சூடின . வாகைச் சூடிய ஆடவர் , மகளிர் அணிகளுக்கு கோப்பையுடன் தலா ரூ . 50 ஆயிரமும் , இரண்டாம் இடம் பெற்ற அணிகளுக்கு கோப்பையுடன் தலா ரூ . 30 ஆயிரமும் வழங்கப்பட்டன .


தேசிய துப்பாக்கி சுடுதல் சாம்பியன்ஷிப் போட்டியில் அரியாணாவின் மானு பேகர் , மேற்கு வங்கத்தின் மெஹுலி கோஷ் சிறந்தவர்களாக தேர்வு செய்யப்பட்டனர் . தேசிய துப்பாக்கி சுடுதல் சாம்பியன்ஷிப் போட்டியில் மகளிர் பிஸ்டல் பிரிவில் மானு பேகர் 11 தங்கங்கள் , 3 வெள்ளிகள் , ஒரு வெண்கலம் என 15 பதக்கங்கள் வென்றார் . மெஹுலி கோஷ் ரைஃபிள் சுடுதல் பிரிவில் 8 தங்கங்கள் , 3 வெண்கலங்கள் என 11 பதக்கங்கள் கைப்பற்றினார் . ஒட்டுமொத்த சாம்பியனாக அரியாணா மாநிலம் தேர்வானது என்பது குறிப்பிடத்தக்கது . அதேபோன்று தனிநபர் பிரிவில் அரியாணா 10 தங்கங்கள் , 3 வெள்ளிகள் , 4 வெண்கலங்கள் என 17 பதக்கங்களுடன் முதலிடம் பிடித்தது . பஞ்சாப் 4 தங்கங்கள் , 3 வெள்ளிகள் , 4 வெண்கலங்கள் என 11 பதக்கங்களுடன் 2 - ஆம் இடம் பிடித்தது . அணிகள் பிரிவில் 24 தங்கங்கள் , 21 வெள்ளிகள் , 15 வெண்கலங்கள் என 60 பதக்கங்களுடன் முதலிடம் பிடித்தது அரியாணா . பஞ்சாப் மாநிலம் 18 தங்கங்கள் , 12 வெள்ளிகள் , 15 வெண்கலப் பதக்கங்களுடன் 2 - ஆம் இடம் பிடித்தது . இந்தப் போட்டியில் இந்தியா முழுவதிலும் இருந்து 3388 வீரர்களும் , 1520 வீராங்கனைகளும் பங்கேற்றனர் . அவர்களுடன் பாரா வீரர் , வீராங்கனைகளும் பங்கேற்ற இப்போட்டியில் மொத்தம் 778 பதக்கங்கள் வழங்கப்பட்டன என்பது கொசுறு தகவல் .


விஜய் டிவி நடத்திய ஜோடி நம்பர் ஒன் நிகழ்ச்சியில் கலந்துக்கொண்டு , சீரியல் நடிகை தேவி பிரியாவுடன் இணைந்து நடனமாடிவர் சால்சா மணி . இவருடைய நடனத்திற்கு மிகப்பெரிய ரசிகர் கூட்டமே உள்ளது . நடனத்தில் , ப்ரேக் , வெஸ்ட்டன் , உள்ளிட்ட பல ஸ்டைல் இருக்கு , இதில் சால்சா என்ற நடன முறையை தேர்வு செய்து பிரபலமானவர் சால்சா மணி . இவர் நிறைய தொலைக்காட்சி நிகழ்ச்சிகள் மற்றும் மேடைகளில் நடனமாடியுள்ளார் . இதுவரை தன்னுடைய காதல் மனைவி ஷீலாவை மட்டுமே கேமரா முன் காட்டிய இவர் , மற்றபடி தன்னுடைய குடும்பத்தை பற்றி எந்த ஒரு தகவலையும் வெளியிடாமல் இருந்தார் . இந்த நிலையில் சால்சா மணியின் அக்கா வேறு யாரும் இல்லை , பிரபல சீரியல் நடிகை ஜெயஸ்ரீ நாயர் தானாம் . இவர் நாதஸ்வரம் உள்ளிட்ட பல சீரியல்களில் முக்கிய கதாப்பாத்திரத்தில் நடித்துள்ளார் . மேலும் மலையாளத்திலும் நடித்து வருகிறார் . சமீபத்தில் ஒரு பேட்டியில் ஜெயஸ்ரீ நாயர் பேசும்போது , நான் தான் மொட்டை மணியின் அக்கா . ஆனால் இதை வெளியில் சொன்னால் யாரும் நம்புவது இல்லை என கூறியுள்ளார் , அதேபோல் தனக்கு மணி தான் முதல் மகன் , அவனுக்கு சின்ன அடிபட்டாலும் நான் பதறிபோவேன் . அவனும் என் மீது மிகவும் அக்கறையாக இருப்பான் என்று கூறியுள்ளார் .


ஆசிய மகளிர் குத்துச்சண்டை சாம்பியன்ஷிப் போட்டியில் 48 கிலோ எடைப் பிரிவில் இந்தியாவின் மேரி கோம் தங்கப் பதக்கம் வென்று நாட்டிற்கு பெருமை சேர்த்துள்ளார் . குத்துச்சண்டையில் ஐந்து முறை உலக சாம்பியன் பட்டம் வென்றவரும் , ஒலிம்பிக்கில் வெண்கலப் பதக்கம் வென்றவர் மேரி கோம் என்பது குறிப்பிடத்தக்கது . ஆசிய மகளிர் குத்துச்சண்டை சாம்பியன்ஷிப் போட்டி வியத்நாமில் நேற்று நடைபெற்து . இதன் இறுதிச்சுற்றில் 5 - 0 என்ற கணக்கில் வடகொரியாவின் கிம் ஹையாங் மியை தோற்கடித்து தங்கப் பதக்கத்தை தட்டி சென்றார் மேரி கோம் . கடந்த 2014 - ஆம் ஆண்டுக்குப் பிறகு ஆசிய மகளிர் குத்துச் சண்டையில் அவர் கைப்பற்றும் முதல் தங்கப் பதக்கம் இதுவாகும் . இதற்கு முன்பு 2003,2005,2010,2012 நடைபெற்ற ஆசிய மகளிர் குத்துச்சண்டை போட்டிகளில் அவர் தங்கம் வென்றுள்ளார் . அதேபோன்று 57 கிலோ எடைப் பிரிவில் சோனியா லேதரை வீழ்த்தி , சீனாவின் யின் ஜுன்ஹுவா தங்கம் வென்றார் . சோனியா வெள்ளிப்பதக்கம் வென்றார் . முன்னதாக , இப்போட்டியில் பங்கேற்றிருந்த இதர 5 இந்திய வீராங்கனைகள் வெண்கலப் பதக்கத்துடன் அரையிறுதியில் வெளியேறினர் என்பது கொசுறு தகவல் . இந்தப் போட்டியில் இந்தியா ஒரு தங்கம் , ஒரு வெள்ளி , 5 வெண்கலம் என மொத்தம் 7 பதக்கங்களை வென்றுள்ளது .


பந்தை சேதப்படுத்திய விவகாரத்தில் கடுமையான விமர்சனத்துக்கு உள்ளாகிய ஸ்மித்தும் வார்னரும் கனடா குளோபல் டி20 லீக் தொடரில் விளையாடிவருகின்றனர் . இந்த தொடரில் சரியாக ஆடமுடியாமல் வார்னர் திணறிவருகிறார் . தென்னாப்பிரிக்காவுக்கு எதிரான டெஸ்ட் போட்டியில் பந்தை சேதப்படுத்திய விவகாரத்தில் ஆஸ்திரேலிய வீரர்கள் ஸ்மித் , வார்னர் ஆகிய இருவருக்கும் ஓராண்டு தடையும் , பான்கிராஃப்டுக்கு 9 மாத தடையும் விதிக்கப்பட்டது . தவறை உணர்ந்து ஸ்மித் மற்றும் வார்னர் ஆகிய இருவரும் மனம் வருந்தி கண்ணீர் மல்க மன்னிப்பு கேட்டனர் . எனினும் அவர்களை ஆஸ்திரேலிய ஊடகங்கள் விட்டுவைக்கவில்லை . இருவரையும் கடுமையாக விமர்சித்து எழுதியது . இருவரும் கடுமையான விமர்சனத்துக்கு உள்ளாகினர் . தடை விதிக்கப்பட்டதால் இருவரும் ஐபிஎல் தொடரில் ஆடவில்லை . அதன்பிறகு லீக் போட்டிகளில் ஆடலாம் என ஆஸ்திரேலிய கிரிக்கெட் வாரியம் அறிவித்தது . இதையடுத்து ஸ்மித்தும் வார்னரும் கனடாவில் நடந்துவரும் குளோபல் டி20 தொடரில் ஆடிவருகின்றனர் . வின்னிபெக் ஹாக்ஸ் அணிக்காக வார்னரும் , டொரண்டோ நேஷனல்ஸ் அணிக்காக ஸ்மித்தும் ஆடுகின்றனர் . டொரண்டோ நேஷனல்ஸ் அணிக்காக ஆடும் ஸ்மித் , வான்கூவர் நைட்ஸ் அணிக்கு எதிரான ஆட்டத்தில் 61 ரன்கள் குவித்தார் . ஆனால் வார்னர் இடம்பெற்றுள்ள வின்னிபெக் ஹாக்ஸ் அணிக்கு எதிரான நேற்றைய போட்டியில் , ஸ்மித் வெறும் 3 ரன்கள் மட்டுமே எடுத்தார் . ஸ்மித்தாவது ஒரு போட்டியில் நன்றாக ஆடினார் . ஆனால் வார்னரோ இதுவரை ஆடியுள்ள இரண்டு போட்டிகளிலுமே சரியாக ஆடவில்லை . மாண்ட்ரியல் டைகர்ஸ் அணிக்கு எதிரான ஆட்டத்தில் ஒரு ரன்னில் ஆட்டமிழந்தார் வார்னர் . இந்நிலையில் , டொரண்டோ நேஷனல்ஸ் அணிக்கு எதிரான நேற்றைய போட்டியிலும் ஒரே ரன்னில் வார்னர் அவுட்டானார் . இந்த போட்டியில் வார்னர் ஆடாவிட்டாலும் மற்ற வீரர்கள் ஓரளவிற்கு ஆடியதால் அந்த அணி 164 ரன்கள் எடுத்தது . 165 ரன்கள் என்ற இலக்குடன் களமிறங்கிய டொரண்டோ நேஷனல்ஸ் அணி , 108 ரன்களுக்கே ஆல் அவுட்டானதால் வின்னிபெக் ஹாக்ஸ் அணி 56 ரன்கள் வித்தியாசத்தில் வெற்றி பெற்றது . வார்னர் இடம்பெற்றுள்ள வின்னிபெக் ஹாக்ஸ் அணி , இதுவரை ஆடிய இரண்டு போட்டிகளிலும் வெற்றி பெற்றுள்ளது . ஆனால் வார்னர் இரண்டு போட்டிகளிலுமே சரியாக ஆடவில்லை . இரண்டு போட்டிகளிலும் தலா ஒரு ரன் மட்டுமே எடுத்தார் . 2 போட்டிகளில் சேர்த்தே 2 ரன் மட்டுமே எடுத்து திணறிவருகிறார் . பெரும் துயரிலிருந்து மீண்டு வந்த வார்னர் , வாண வேடிக்கை காட்டுவார் என எதிர்பார்த்த ரசிகர்களுக்கு ஏமாற்றமே மிஞ்சியது . எனினும் வரும் போட்டிகளில் சிறப்பாக ஆடுவார் என ரசிகர்கள் எதிர்பார்த்து காத்துள்ளனர் .


சினிமா தோன்றிய காலத்திலிருந்தே நகைச்சுவைக்கு முக்கியத்துவம் கொடுக்கும் படங்களும் , திகில் படங்களும் வெற்றி படங்களாகவே அமைந்து வருகிறது . இந்நிலையில் , ' ராஜா ராணி ' , ' தெறி ' , போன்ற வெற்றி படங்களை இயக்கிய அட்லீ ஒரு தயாரிப்பாளராக திகிலும் , நகைச்சுவையும் கலந்த ஒரு படத்தை தயாரிக்கிறார் . அட்லீயின் சொந்த பட நிறுவனமான ' ஏ ஃபார் ஆப்பிள் ' நிறுவனம் , பாக்ஸ் ஸ்டார் நிறுவனத்துடன் இணைந்து தயாரிக்கும் " சங்கிலி புங்கிலி கதவ தொற " படத்தின் கதாநாயகன் ஜீவா . இவருக்கு ஜோடியாக நடித்துள்ளார் ஸ்ரீ திவ்யா . இவர்களுடன் ராதா ரவி , ராதிகா சரத்குமார் , சூரி , கோவை சரளா , தம்பி ராமையா என்று ஒரு பெரிய நட்சத்திர பட்டாளமே நடிக்க விஷால் சந்திரா சேகர் இசை அமைக்க இப்படத்தை இயக்கியுள்ளவர் புதிய இயக்குனர் ஐக் . பாக்ஸ் ஸ்டார் நிறுவனத்தின் முதன்மை அதிகாரி விஜய் சிங் கூறும்போது " சங்கிலி புங்கிலி கதவ தொற " கோடைகால விடுமுறைக்கு ஏற்ற படமாக இருக்கும் என்றும் , நகைச்சுவை கலந்த திகில் படத்திற்கு கிடைக்கும் மாபெரும் வரவேற்பு இந்த படத்திற்கும் கிடைக்கும் என கூறியுள்ளார் . மேலும் தயாரிப்பாளர் அட்லீ கூறுகையில் " சங்கிலி புங்கிலி கதவ தொற வருகின்ற 19ஆம் தேதி வெளியாகிறது என்பதை மிக பெருமையுடன் அறிவிக்கிறேன் . இந்த படத்தின் ட்ரைலருக்கு கிடைத்த வரவேற்பு உற்சாகமூட்டுகிறது . இதுவரை இந்த படத்தை பார்த்தவர்கள் கூறிய பாராட்டு உரைகள் அனைத்தும் இளம் இயக்குனர் ஐக் அவர்களையே சாரும் . ஜீவா தனக்கே உரிய பாணியில் மிக சிறப்பாக இந்த படத்தில் நடித்துள்ளார் . என்னுடைய நிறுவனத்தின் முதல் தயாரிப்பான இத்திரைப்படத்திற்கு ரசிகர்கள் மிக பெரிய வெற்றியை தருவார்கள் என்று நம்பிக்கை உள்ளது என்று கூறினார் அட்லீ .


தமிழில் மட்டும் தற்போது 10 படங்களுக்கு குறைவில்லாமல் மிகவும் பிஸியாக நடித்து வருபவர் நடிகர் சரத்குமாரின் மகள் வரலட்சுமி . கதாநாயகியாக மட்டும் தான் நடிப்பேன் என்று அடம் பிடிக்காமல் நல்ல கதை மற்றும் சிறந்த கதாப்பாத்திரம் கிடைத்தால் போதும் தமிழ் சினிமாவில் நிலைத்து விடலாம் என்பதை நன்கு புரிந்துக்கொண்டு நடித்து வருகிறார் . எப்படியும் இந்த வருடம் மட்டும் இவருடைய நடிப்பில் 8 படங்களுக்கு மேல் வெளியாகும் என எதிர்பார்க்கப்படுகிறது . இவர் எவ்வளவு தான் , பிஸியாக நடித்து வந்தாலும் . பெண்களுக்கு பாதுகாப்பு வழங்கும் ' சக்தி ' என்கிற அமைப்பையும் வெற்றிகரமாக நடத்தி வருகிறார் . இந்த அமைப்பு மூலம் , திரைத்துறையில் பணியாற்றும் அனைத்து நடிகைகளுக்கும் பாலியல் ரீதியாக நடைப்பெறும் வன்முறைகளை எதிர்த்து குரல் கொடுத்து வருகிறார் . குழந்தைகள் மேல் நடத்தப்படும் பாலியல் வன்முறைஃ இந்நிலையில் , கடந்த சில மாதங்களாக தொடர்ந்து குழந்தைகள் மேல் நடத்தப்படும் பாலியல் வன்முறை குறித்தும் சிறு வயதில் தனக்கு நடந்த பாலியல் வன்முறை குறித்தும் முதல் முறையாக வெளிப்படையாக கூறியுள்ளார் நடிகை வரலட்சுமி . இது குறித்து அவர் கூறுகையில் , சிறு வயதில் தன்னுடைய அப்பா , சரத்குமாரிடம் சுந்தரமூர்த்தி என்பவர் வேலை செய்து வந்ததாகவும் . அவர் வீட்டில் யாரும் இல்லாத நேரத்தில் தன்னிடம் தவறாக நடந்துக்கொண்டார் என தெரிவித்துள்ளார் . " அப்போது அது பற்றி யாரிடம் சொல்வது என்று கூட தனக்கு தெரியாது . மேலும் அவர் தன்னிடம் தவறாக நடந்தார் என்பதே வளர்ந்த பிறகு தான் தனக்கே புரிந்தது என்று வெளிப்படையாக கூறியுள்ள வரலட்சுமி . இதனால் பெற்றோர்கள் குழந்தைகளுக்கு மற்றவர்கள் தொடுவது பற்றி சொல்லிக்கொடுக்க வேண்டும் என்றும் , யாராவது தகாத இடத்தில் தொட முயன்றால் அனுமதிக்க கூடாது என சொல்லிக்கொடுங்கள் " என கூறியுள்ளார் .


இளையதளபதி நடித்த ' தெறி ' படத்தைத் தொடர்ந்து பிரபல இயக்குனர் மகேந்திரன் விஜய் சேதுபதி நடிக்கும் ' சீதக்காதி ' படத்தில் நடிக்கவிருக்கிறார் . இயக்குனர் பாலாஜி தரணீதரன் இயக்கத்தில் இரண்டாவது முறையாக விஜய் சேதுபதி நடிக்கவிருக்கும் ' சீதக்காதி ' திரைப்படத்தின் படப்பிடிப்புப் பணிகள் அடுத்த வாரம் துவங்கவுள்ள நிலையில் , மகேந்திரன் முக்கிய கதாப்பாத்திரத்தில் நடிக்க ஒப்பந்தமாகியுள்ளார் . இந்த தகவலை உறுதி செய்த இயக்குனர் பாலாஜி , இப்படத்தில் கதாநாயகன் , கதாநாயகி , வில்லன் போன்ற கதாப்பாத்திரங்கள் இல்லை என்றும் . விஜய் சேதுபதி ஒரு நாடகக் கலைஞர் கதாப்பாத்திரத்தில் நடிக்கிறார் . அவரது கதாப்பாத்திரத்தைச் சுற்றி நடக்கும் விசயங்களை மையமாகக் கொண்டு இப்படம் உருவாகவுள்ளது . இதில் முக்கிய கதாப்பாத்திரத்தில் இயக்குனர் மகேந்திரன் நடிக்கிறார் . தற்போதைக்கு படத்தின் கதை பற்றி அதிகம் கூற முடியாது என்றும் அவர் தெரிவித்தார் . சூப்பர்ஸ்டார் ரஜினிகாந்த் நடித்த ' ஜானி ' படத்தை இயக்கிய மகேந்திரன் ' தெறி ' திரைப்படத்தில் வில்லன் கதாப்பாத்திரத்தில் நடித்து அசத்தியது குறிப்பிடத்தக்கது .


தமிழ் சினிமாவில் , நடன இயக்குனராக அறிமுகம் கொடுத்து , இன்று நடிகர் , தயாரிப்பாளர் , இயக்குனர் என தன்னுடைய திறமையால் உயர்ந்தவர் நடிகர் ராகவா லாரன்ஸ் . சினிமாவில் ஒரு பக்கம் சாதனைகள் செய்தாலும் , மற்றொரு பக்கம் தன்னுடைய அறக்கட்டளை மூலம் , பல குழந்தைகளுக்கு மருத்துவ உதவிகள் செய்து வருகிறார் . இந்நிலையில் தன்னுடைய அம்மா கண்மணிக்காக ஒரு கோவிலையும் கட்டிவந்தார் . இந்த கோவிலை பிரபல ஸ்டண்ட் மாஸ்டர் சூப்பர் சுப்புராயன் திறந்து வைத்தார் . ராகவா லாரன்ஸ் கஷ்டப்பட்ட தினங்களில் அவருக்கு உதவி கரம் நீட்டியவாறு இவர் என்பது குறிப்பிடத்தக்கது . இந்த விழாவில் , வயது மூத்த தாய் மார்கள் ஆயிரம் பேருக்கு சேலைகளும் , ஆறு விவசாய குடும்பத்தை சேர்ந்த பெண்களுக்கு தாலியையும் லாரன்ஸ் தாயார் கண்மணி வழங்கினார் . இந்த நிகழ்ச்சியில் சினிமா பிரபலங்கள் பலர் கலந்து கொண்டனர் . மேலும் இன்றிலிருந்து 48 நாள் கழித்து சிறப்பு விழா ஒன்றை லாரன்ஸ் நடத்த உள்ளதாகவும் இந்த நிகழ்ச்சியில் இன்னும் பல சினிமா பிரபலங்கள் காலத்து கொள்ள உள்ளதாக கூறப்படுகிறது .


இந்தியா இங்கிலாந்து இடையேயான தொடர் வரும் ஜூலை 3ம் தேதி தொடங்குகிறது . அயர்லாந்துடனான இரண்டாவது டி20 போட்டி இன்று நடக்கிறது . இந்த போட்டியை முடித்துக்கொண்டு இந்திய அணி , இங்கிலாந்து செல்கிறது . இங்கிலாந்துடன் 3 டி20,3 ஒருநாள் மற்றும் 5 டெஸ்ட் போட்டிகளில் இந்திய அணி ஆடுகிறது . அடுத்த ஆண்டு உலக கோப்பை இங்கிலாந்தில் நடைபெறுவதால் இந்த தொடர் அதன் முன்னோட்டமாக அமையும் . அதனால் இந்த தொடரை வெல்லும் முனைப்பில் இந்திய அணி உள்ளது . அதுமட்டுமல்லாமல் கடந்த 2014ம் ஆண்டு இங்கிலாந்து சென்ற இந்திய அணி , 5 போட்டிகள் கொண்ட டெஸ்ட் தொடரை 3 - 1 என இழந்தது . கடைசி மூன்று டெஸ்ட் போட்டிகளில் மிகவும் மோசமான தோல்வியை இந்திய அணி பதிவு செய்தது . அதனால் அதற்கும் சேர்த்து பதிலடி கொடுக்கும் முனைப்பில் இந்திய அணி உள்ளது . கடந்த 2014 சுற்றுப்பயணத்தின்போது , கோலி 10 இன்னிங்ஸ்களில் சேர்த்தே 135 ரன்கள் மட்டுமே எடுத்தார் . அதனால் அவரும் இந்த முறை இங்கிலாந்தில் தனது திறமையை நிரூபித்து சாதித்துக்காட்ட வேண்டிய அவசியத்திலும் முனைப்பிலும் உள்ளார் . ஆஸ்திரேலியாவுக்கு எதிரான 5 போட்டிகள் கொண்ட ஒருநாள் தொடரை 5 - 0 என வென்று அந்த அணியை ஒயிட் வாஷ் செய்து அனுப்பியுள்ளது இங்கிலாந்து . தரவரிசையிலும் இங்கிலாந்து முதலிடத்தில் உள்ளது . தற்போதைய சூழலில் ஒருநாள் மற்றும் டி20 கிரிக்கெட்டில் இங்கிலாந்து அணி வலுவாகவும் உள்ளதால் அந்த அணியுடனான இந்திய தொடர் மிகவும் எதிர்பார்ப்பை ஏற்படுத்தியுள்ளது . இந்த தொடர் மீதான ரசிகர்களின் எதிர்பார்ப்பையும் ஆர்வத்தையும் அதிகரிக்கும் விதமாகவும் முக்கியத்துவம் வாய்ந்த இந்த போட்டிகள் குறித்து நன்கு பகுப்பாய்ந்து வர்ணனை செய்யும் விதமாகவும் சில ஜாம்பவான்களை வர்ணனையாளர்களாக நியமிக்கப்பட்டுள்ளனர் . இந்தியா இங்கிலாந்து போட்டிகளை நன்கு ஆழமாக ஆராய்ந்து வர்ணனை செய்யும் விதமாகவும் நிறைய பயனுள்ள தகவல்களை அனுபவத்தின் வாயிலாகவும் போட்டி குறித்து ஆராய்ந்தும் வர்ணனை செய்வதற்காக கங்குலி , நெஹ்ரா போன்ற முன்னாள் வீரர்களையும் கிரிக்கெட் நிபுணர்களையும் நியமித்துள்ளது , இந்த போட்டிகளை ஒளிபரப்பும் ஸ்போர்ட்ஸ் சேனல் . கங்குலி , நெஹ்ரா , ஹர்ஷா போக்ளே , சஞ்சய் மஞ்சரேக்கர் , ஸ்வான் ( இங்கிலாந்து முன்னாள் வீரர் ) , சுனில் கவாஸ்கர் , கவுரவ் கபூர் , விவேக் ரஸ்டான் , தீப் தாஸ்குப்தா , ஆலன் வில்கின்ஸ் ஆகியோர் வர்ணனை செய்ய உள்ளனர் . இந்தியா இங்கிலாந்து போட்டிக்கு அப்பாற்பட்டு இவர்களின் வர்ணனையும் இந்த தொடரில் மிக முக்கிய பங்கு வகிக்கும் . பல பயனுள்ள தகவல்களை இந்த வர்ணனையாளர்கள் பகிர்வார்கள் என்பதில் சந்தேகமில்லை .


இயக்குனர் ஏ . எல் . விஜய் எடுத்த சென்னையின் வரலாற்றை கூறும் திரைப்படமான மதராசப்பட்டினம் , படத்தின் மூலம் தமிழில் அறிமுகமானவர் லண்டன் நடிகை எமி ஜாக்சன் . இதை தொடர்ந்து பிரமாண்ட இயக்குனர் ஷங்கர் இயக்கத்தில் , விக்ரமுக்கு ஜோடியாக ' ஐ ' , படத்தில் நடித்தார் . பின் தனுஷுக்கு ஜோடியாக ' தங்கமகன் ' , உதயநிதிக்கு ஜோடியாக ' கெத்து ' , விஜயுடன் ' தெறி ' ஆகிய படங்களில் நடித்து பிரபலமானார் . விரைவில் இவர் சூப்பர் ஸ்டார் ரஜினிகாந்துக்கு ஜோடியாக நடித்து மிகவும் பிரமாண்டமாக உருவாகியுள்ள ' 2 . ௦ ' படம் வெளியாக உள்ளது . எப்போதும் , மிகவும் கவர்ச்சி காட்டி வரும் எமி , சமீபத்தில் லண்டனில் உள்ள கிளப்பில் ட்ரின்க் செய்துவிட்டு , போதை தலைக்கேறி தன்னுடைய பெண் தோழிக்கு லிப் லாக் செய்துள்ளார் . இந்த புகைப்படம் தற்போது வெளியாகி ரசிகர்களை முகம் சுழிக்க வைத்துள்ளது . அதிலும் இந்தப்புகைப்படத்தில் இவர் அணிந்திருக்கும் உடை . . . சொல்ல வார்த்தை இல்லை நீங்களே பாருங்க பாஸ் அந்த புகைப்படத்தை . . .


புரோ கபடி லீக் சீசன் - 5 போட்டியின் 63 - வது ஆட்டத்தில் டெல்லி தபங் அணி 38 - 30 என்ற புள்ளிகள் கணக்கில் பெங்களூரு புல்ஸ் அணியை தோற்கடித்தது . புரோ கபடி லீக் சீசன் - 5 போட்டியின் 63 - வது ஆட்டம் டெல்லி தபங் அணி மற்றும் பெங்களூரு புல்ஸ் அணிகளுக்கு இடையே கொல்கத்தாவில் நேற்று நடைபெற்றது . இந்த ஆட்டத்தின் முதல் பாதியில் 18 - 12 என்ற புள்ளிகள் கணக்கில் முன்னிலையில் இருந்தது பெங்களூரு . ஆனால் , 2 - வது பாதி ஆட்டத்தில் டெல்லியின் ஆட்டத்தை தாக்குபிடிக்க முடியாமல் பங்கமாக வீழ்ந்தது . இந்த இரு அணிகளின் வீரர்களைப் பொருத்தவரையில் , டெல்லி கேப்டன் மிராஜ் ஷேக் அதிகபட்சமாக 21 முறை ரைடு சென்று , 14 புள்ளிகளை கைப்பற்றினார் . அந்த அணியின் பின்கள வீரர் சுனில் 2 டேக்கிள் புள்ளிகளைப் பெற்றார் . பெங்களூரு தரப்பில் அதன் கேப்டன் ரோஹித் குமார் 21 முறை ரைடு சென்று , 13 புள்ளிகளை வென்றார் . அதே அணியின் பின்கள வீரர் சுனில் ஜெய்பால் 3 டேக்கிள் புள்ளிகளை பெற்றார் . டெல்லி அணி 26 ரைடு புள்ளிகள் , 6 டேக்கிள் புள்ளிகள் , 4 ஆல் அவுட் புள்ளிகள் , 2 கூடுதல் புள்ளிகள் பெற்றன . பெங்களூரு அணி 22 ரைடு புள்ளிகள் , 5 டேக்கிள் புள்ளிகள் , 2 ஆல் அவுட் புள்ளிகள் , 1 கூடுதல் புள்ளி பெற்றது . இதுவரை 9 ஆட்டங்களில் விளையாடியுள்ள டெல்லி 4 வெற்றி , 5 தோல்விகளை பெற்றுள்ளது . அதேபோன்று 12 ஆட்டங்களில் விளையாடியுள்ள பெங்களூரு , 6 வெற்றி , 3 தோல்விகள் , 3 ஆட்டங்களை சமன் செய்துள்ளது .


கீ அறிமுக இயக்குநர் காலிஸ் இயக்கத்தில் ஜீவா நடித்துள்ள படம் கீ . இந்த படத்தில் ஜீவாவிற்கு ஜோடியாக நிக்கி கல்ரானி நடித்துள்ளார் . மேலும் இப்படத்தில் இரண்டாவது நாயகியாக அனைகா நடித்துள்ளார் . இவர்களுடன் ஆர் . ஜே . பாலாஜி , சுஹாசினி போன்றோரும் நடித்துள்ளனர் . இப்படத்தில் ஜீவா ஒரு ஹேக்கராக நடித்துள்ளார் . தொழில்நுட்பம் சார்ந்த கதைக்களம் கொண்ட இப்படத்தை ஜீவா பெரிதும் நம்பியுள்ளார் . தேசிய விருது இயக்குநர் தற்போது ஜீவா நடிக்கும் அடுத்த படத்திற்கான அறிவிப்பு வெளியாகியுள்ளது . ராஜுமுருகன் இயக்கத்தில் ஜீவா நடிக்கும் படத்திற்கு ஜிப்சி என்று பெயரிடப்பட்டுள்ளது . குக்கூ மற்றும் ஜோக்கர் படங்களை இயக்கியவர் ராஜூமுருகன் . இந்த படங்களை இயக்கியதற்காக தேசிய விருதும் பெற்றிருக்கிறார் . வசனகர்த்தா ராஜுமுருகன் தன் சொந்த அண்ணனான சரவணன் ராஜேந்திரன் படத்திற்கு வசனம் எழுதியுள்ள ராஜூமுருகன் தெலுங்கில் வெளி வந்து சூப்பர் ஹிட்டான அர்ஜுன் ரெட்டி படத்தின் தமிழ் ரீமேக்கான வர்மா படத்திற்கும் வசனம் எழுதியுள்ளார் . இப்படத்தை பாலா இயக்க விக்ரம் மகன் த்ருவ் ஹீரோவாக நடிக்கிறார் . 3வது படம் இந்நிலையில் ராஜுமுருகன் தனது மூன்றாவது படத்திற்கான அறிவிப்பை வெளியிட்டுள்ளார் . இந்த படத்தில் ஜீவா ஹீரோவாக நடிக்கிறார் . படத்திற்கு ஜிப்சி என்று பெயரிடப்பட்டுள்ளது . மற்ற நடிகர்களின் தேர்வு நடைப்பெற்று வருவதாகவும் படத்தின் சூட்டின் மே மாதம் தொடங்கவிருப்பதாகவும் அறிவிக்கப்பட்டுள்ளது . ஜிப்சி படத்தில் நடிக்க இயக்குநர் ராஜுமுருகன் முதலில் நடிகர் சூர்யாவைத்தான் அணுகினாராம் . ஆனால் கால்ஷீட் பிரச்சனைகள் காரணமாக அவர் மறுத்ததால் , ஜீவாவிடம் அடுத்து கதை சொல்லியிருக்கிறார் ராஜுமுருகன் .


டி க்கு பதிலாக ஈ . எம் . ஐ என மாற்ற வேண்டும் என்று தணிக்கை குழு உத்தரவிட்டுள்ளது . ஜி . ஸ்ரீனிவாசன் இயக்கத்தில் விஜய் ஆண்டனி , மகிமா , டையானா சாம்பிகா , ஜூவல்மேரி ஆகியோரது நடிப்பில் உருவாகி வரும் படம் அண்ணாதுரை . சமீபகாலமாக சமூகத்தில் நடக்கும் அவலங்கள் குறித்துதான் படங்கள் உருவாக்கப்பட்டு வருகிறது . அதற்கு உதாரணமாக விஜய் நடிப்பில் வந்த மெர்சல் , நயன்தாரா நடிப்பில் வெளியான அறம் போன்றவை . இந்தப் படத்தைத் தொடர்ந்து விஜய் ஆண்டனியின் அண்ணாதுரையும் சமூக பிரச்சனையை மையப்படுத்தி உருவாகி வருகிறது . இந்தப் படத்திலும் மெர்சலைப் போன்று ஜிஎஸ்டி பற்றிய பாடல் இடம் பெற்றது . " அண்ணாதுரை " என்ற பெயரில் இப்படம் உருவாகி வருவதால் , அண்ணா பிறந்த இடமான காஞ்சிபுரத்துக்கே சென்று படத்திற்கான பாடல்களை அருண்பாரதி எழுதியிருக்கிறார் . படத்தில் வரும் டூயட் பாடலில் ஜிஎஸ்டி என்ற வார்த்தை அருண்பாரதி பயன்படுத்தியிருந்தது பெரும் சர்ச்சையை ஏற்படுத்தியுள்ளது . " ஜிஎஸ்டி போல என்னை நீயும் வச்சி செய்யுறே " என்று அந்தப் பாடலின் வரிகள் ஆரம்பமாகும் . இந்தப் படத்தை தணிக்கைக்கு திரையிட்ட போது டூயட் பாடலில் இடம் பெற்ற ஜிஎஸ்டி என்ற வார்த்தையை நீக்கச் சொல்லியிருக்கிறார்களாம் . இதனைத் தொடர்ந்து ஜிஎஸ்டி என்ற வார்த்தைக்குப் பிறகு ஈ . எம் . ஐ என்று மாற்றி மீண்டும் பாடலை பதிவு செய்துள்ளனர் . இந்தப் படத்தை ராதிகா சரத்குமார் , பாத்திமா மற்றும் விஜய் ஆண்டனி ஆகியோர் இணைந்து தயாரித்துள்ளனர் என்பது குறிப்பிடத்தக்கது .


ரூ . 2000 கோடி பிட்காயின் மோசடி வழக்கில் நடிகைகள் சன்னி லியோன் , ஷில்பா ஷெட்டி , ஹியூமா குரேசி உள்ளிட்ட ஏராளமான நடிகைகள் சிக்குகின்றனர் . இந்தியாவில் பிட்காயின் பரிவர்த்தனைக்கு தடை உள்ளது . பிட்காயின்களை வாங்குவதும் , விற்பதும் இந்தியாவில் தடை செய்யப்பட்டுள்ளது . இந்த நிலையில் டெல்லியை சேர்ந்த தொழில் அதிபர் அமித் பரத்வாஜ் பிட்காயின் நிறுவனம் ஒன்றை நடத்தி வந்தார் . இந்த நிறுவனத்தில் முதலீடு செய்து பிட்காயின்களை வாங்கினால் கோடி கோடியாக சம்பாதிக்கலாம் என்று பிரபல நடிகைகள் விளம்பரம் செய்தனர் . அமித் பரத்வாஜின் பிட்காயின் நிறுவன விளம்பரத்தில் நடிகைகள் சன்னி லியோன் , பிராச்சி தேசாய் , ஆர்த்தி சப்ரியா , சோனல் சவுஹான் , கரிஷ்மா தன்னா , ஜரீன் கான் , நேஹா தூபியா , ஹுயூமா குரேசி , நர்கிஷ் பக்ரி மற்றும் ஷில்பா ஷெட்டி ஆகியோர் நடித்துள்ளனர் . இதனை நம்பி சுமார் 8 ஆயிரம் பேர் இந்தியா முழுவதிலும் இருந்து 2 ஆயிரம் கோடி ரூபாய் வரை முதலீடு செய்தனர் . இந்த முதலீட்டு பணத்துடன் தொழில் அதிபர் அமித் பரத்வாஜ் மாயமானார் . தொடர் புகார்களை தொடர்ந்து புனேவில் வைத்து அமித் பரத்வாஜ் கைது செய்யப்பட்டார் . இந்த நிலையில் பிட்காயின் மோசடி எப்படி நடைபெற்றது என்று அமலாக்கத்துறை விசாரணை நடத்தியது . அப்போது தான் பிரபல நடிகைகள் அமித் பரத்வாஜிடம் கோடி கோடியாக பணம் பெற்றுக் கொண்டு அவரது பிட்காயின் நிறுவனத்திற்காக விளம்பரம் செய்தது தெரியவந்தது . பிரபல நடிகைகள் விளம்பரத்தில் நடித்த காரணத்தினால் தான் ஏராளமானவர்கள் அமித் பரத்வாஜ் நிறுவனத்தில் கோடி கோடியாக முதலீடு செய்தனர் . இந்த உண்மை தெரிந்த நிலையில் விளம்பரங்களுக்கு ஏற்பாடு செய்த நடிகை ஷில்பா ஷெட்டியின் கணவர் ராஜ் குந்ராவை அமலாக்கத்துறை விசரித்தது . அவர் கொடுத்த தகவலின் அடிப்படையில் விளம்பரத்தில் நடித்த சன்னி லியோன் , ஹூயுமா குரேசி , ஷில்பா ஷெட்டி ஆகியோரையும் அமலாக்கத்துறை விசாரிக்க உள்ளது . இவர்களில் ஹூயூமா குரேசி காலா படத்தில் ரஜினியின் காதலியாக நடித்துள்ளவர் . மேலும் பல நடிகைகள் பிக் பாஸ் ( The Big Boss ) நிகழ்ச்சி மூலம் பிரபலமானவர்கள் ஆவர் .


குக்கருக்கும் தினகரனுக்கும் அப்படி என்னதான் பாசிடீவ் ராசியோ தெரியவில்லை . இருவரும் இணைந்தால் எகிடுதகிடாக தொடர்ந்து ஹிட்டடிக்கிறது . பன்னீர்செல்வம் ‘தர்மயுத்தம்’ எனும் பெயரில் ஒன்றை நடத்திக் கொண்டிருந்த போது ஆர் . கே . நகர் இடைத்தேர்தல் ஏற்பாடானது . அப்போது ஆளும் அணியின் சார்பாக போட்டியிட்ட தினகரனுக்கு ‘தொப்பி’ சின்னத்தை வழங்கியது தேர்தல் ஆணையம் . ஆனால் அந்த தேர்தல் ரத்தானது . சில மாதங்கள் கழித்து மீண்டும் அந்த இடைத்தேர்தல் நடத்தப்பட ஆயத்தமானபோது காட்சிகள் மாறியிருந்தன . பன்னீர்செல்வம் , ‘தர்மயுத்தம்’ போர்டை கழட்டிவைத்துவிட்டு பழனிசாமியின் ஆட்சியில் பார்ட்னராகிவிட்டார் . இருவரும் சேர்ந்து கழட்டிவிட்ட தினகரன் சுயேட்சையாக களமிறங்கினார் . அவர் தனது பழைய ‘தொப்பி’ சின்னத்தை கோரியபோது , எதிர்பாராதவிதமாக ‘குக்கர்’ சின்னம் ஒதுக்கீடானது . ஆனாலும் தினா அசரவில்லை வழக்கம்போல் . ஏதோ பெண் வேட்பாளர் போல் தினகரன் குக்கரை தூக்கிக் கொண்டு களமாடியதை கன்னாபின்னாவென கிண்டலடித்தனர் ஆளும் அணியினர் . இந்நிலையில அந்த இடைட்தேர்தலில் அ . தி . மு . க . மற்றும் தி . மு . க . இரண்டையும் நய்யப்புடைத்து விரட்டிவிட்டு தாறுமாறாக வெற்றி பெற்றார் தினகரன் . ’எங்கள் தலைவன் வைத்த குக்கரில் இலை கருகியது , சூரியன் வெந்து மறைந்தது , தாமரை அவிந்தது ! ’ என்று நாஞ்சில் சம்பத் ச்சும்மா கலா மாஸ்டர் ரேஞ்சுக்கு கிழி ! கிழி ! என கிழித்தார் மேடைதோறும் . இந்நிலையில் இரட்டை இலை ! சின்னம் தனக்கு கிடைக்காத நிலையில் , தனது வெற்றிச் சின்னமான குக்கரை தனது தேர்தல் சின்னமாக தொடர்ந்து வழங்கிட தினகரன் கோரினார் . இது தொடர்பாக டெல்லி உயர்நீதிமன்றத்தில் வழக்கும் தொடர்த்திருந்தார் . இன்று இதில் தீர்ப்பு வழங்கிய நீதிமன்றம் , குக்கர் சின்னத்தை தினகரன் கட்சிக்கு ஒதுக்குமாரு தேர்தல் ஆணையத்துக்கு உத்தரவிட்டுள்ளது . ஆளுங்கட்சியையே தோற்கடித்து , தன்னை எம் . எல் . ஏ . வாக்கிய சென்டிமெண்டான குக்கர் சின்னம் தன் கைக்கு வந்திருப்பதை எண்ணி சந்தோஷத்தில் திக்குமுக்காடிப்போயிருக்கும் தினகரன் அடுத்து தனி கட்சிக்கான ஆலோசனையில் குதித்துவிட்டார் . இந்நிலையில் தினகரன் ஆதரவு 18 எம் . எல் . ஏ . க்கள் தகுதி நீக்க வழக்கில் விரைவில் தீர்ப்பு வர உள்ளது . இது தனக்கு சாதகமாகதான் வருமென அவர் நம்புகிறார் . நேற்று வேலூரில் தி . மு . க . பொதுக்கூட்டத்தில் பேசியிருக்கும் துரைமுருகன் கூட அந்த தீர்ப்பு தினகரனுக்கு சாதகமாகவே வரும் ! என்று கூறியுள்ளார் . கூடவே அப்படி வரும் பட்சத்தில் தானாக ஆட்சி கலையும் சூழல் உருவாகும் என்றும் குறிப்பிட்டுள்ளார் துரை . குக்கர் சின்னம் தன் கைக்கு வந்தது , 18 எம் . எல் . ஏ . க்கள் தீர்ப்பும் சாதகமாக வரும் எனும் நம்பிக்கை ஆகியவற்றால் செம்ம ஹேப்பி மூடிலிருக்கும் தினா ‘நம்மோட அடுத்த வெற்றி ஆட்சி கலைப்புதான் . அதுவும் இன்னும் சில வாரங்கள்ளேயே கூட நடந்தாலும் நடக்கும் . ! ’ என்று சொல்லி ஸ்வீட் எடுத்து கொண்டாடியிருக்கிறார் . இந்நிலையில் தினாவுக்கு அவரது வெற்றிச் சின்னமான குக்கர் ஒதுக்கப்பட்டிருப்பதில் அ . தி . மு . க . வின் ஆளுமைகள் செம அப்செட் . இந்த சின்னம் இந்தாளு கைக்கு வந்தால் ஏகப்பட்ட சக்ஸஸை அனுபவிப்பாரே ! என்று நொதுள்ளார்கள் . உலகத்திலேயே சுயேட்சை சின்னத்தை பார்த்து பயந்து , பொறாமை கொள்ளும் ஒரே ஆளுங்கட்சி அ . தி . மு . க . தான் என்பதை நினைவில் கொள்க !


திருவாரூர் சட்டசபை தொகுதி உறுப்பினராக இருந்த கருணாநிதி மரணம் அடைந்ததால் , அந்த தொகுதிக்கு வரும் 28 - ந் தேதி இடைத்தேர்தல் நடைபெறும் என தேர்தல் ஆணையம் அறிவித்தது . . இதற்கான வேட்புமனு தாக்கல் கடந்த 3 - ந் தேதி தொடங்கியது . வருகிற 10 - ந் தேதி வரை மனு தாக்கல் செய்யலாம் என அறிவிக்கப்பட்டது . இந்த தொகுதியில் திமுக சார்பில் பூண்டி கலைவாணனும் , அமமுக சார்பில் எஸ் . காமராஜும் அறிவிக்கப்பட்டிருந்தார் . . ஆளும் அதிமுக சார்பில் இன்று காலை 10 மணிக்கு வேட்பாளர் அறிவிக்கப்படுவார் என அக்கட்சியின் ஒருங்கிணைப்பாளர் ஓபிஎஸ் தெரிவித்திருந்தார் . தேர்தல் பணிகளை கட்சிகள் தொடங்கிவிட்டன . இந்நிலையில்தான் இந்திய கம்யூனிஸ்ட் கட்சியின் தேசிய செயலாளர் டி . ராஜா , தலைமைத் தேர்தல் ஆணையரை சந்தித்து , கஜா புயலால் பாதிக்கப்பட்ட மாவட்டங்களில் ஒன்றான திருவாரூரில் இன்னும் நிவாரண பணிகள் முழுமையாக முடிவடையவில்லை என்றும் , மக்களும் இயல்பு நிலைக்கு திரும்பவில்லை என்றும் , எனவே திருவாரூர் தொகுதி இடைத்தேர்தலை ஒத்திவைக்க வேண்டும் என்றும் கோரிக்கை விடுத்தார் . இதைத்தொடர்ந்து , அந்த மனுவை தமிழக தலைமை தேர்தல் அதிகாரி சத்யபிரதா சாகுவுக்கு அனுப்பிவைத்த தேர்தல் கமிஷன் , திருவாரூர் தொகுதியில் இடைத்தேர்தல் நடத்துவதற்கான உகந்த சூழ்நிலை உள்ளதா ? என்பது குறித்து ஆய்வு அறிக்கை தாக்கல் செய்யுமாறு கேட்டுக்கொண்டது . இதைத்தொடர்ந்து திருவாரூர் மாவட்ட ஆட்சியர் நிர்மல்ராஜ் நேற்று முனதினம் தனது அலுவலகத்தில் அங்கீகரிக்கப்பட்ட அரசியல் கட்சிகளின் பிரதி நிதிகள் கூட்டத்தை கூட்டி அவர்களுடைய கருத்துகளை கேட்டு அறிந்தார் . இந்த கூட்டத்தில் கலந்து கொண்ட அ . தி . மு . க . , தி . மு . க . , காங்கிரஸ் , மார்க்சிஸ்ட் கம்யூனிஸ்டு உள்ளிட்ட கட்சிகளின் பிரதிநிதிகள் , இடைத்தேர்தலை ஒத்திவைக்க வேண்டும் என்று வலியுறுத்தினர் . அவர்களுடைய கருத்துகளை கேட்டு அறிந்த நிர்மல்ராஜ் , “நீங்கள் தெரிவித்த கருத்துகள் தலைமை தேர்தல் கமிஷனரின் கவனத்திற்கு கொண்டு செல்லப்படும்” என்று கூறினார் . இதையடுத்து தமிழக தேர்தல் அதிகாரி சத்ய பிரதசாகு அரசியல் கட்சிகள் கூறிய கருத்துக்கள் அடங்கிய அறிக்கையை டெல்லிக்கு அனுப்பி வைத்தார் . இதையடுத்து திருவாரூர் இடைத் தேர்தல் ரத்து செய்யப்படுமா என சந்தேகம் எழுந்தது . இந்நிலையில் வரும் 28 ஆம் தேதி நடைபெறுவதாக இருந்த திருவாரூர் தொகுதி தேர்தல் ரத்து செய்யப்படுவதாக தேர்தல் ஆணையம் அறிவித்துள்ளது . இதையடுத்து மார்ச் , ஏப்ரல் மாதத்திலோ அல்லது நாடாளுமன்றத் தேர்தலுடனோ சேர்த்து காலியாக உள்ள 20 தொகுதிகளுக்கும் தேர்தல் நடைபெறும் என தெரிகிறது .


சச்சினுடன் கோலியை ஒப்பிடுவது சரியாக இருக்காது என தெரிவித்துள்ள சேவாக் , ஏன் என்ற காரணத்தையும் விளக்கியுள்ளார் . சமகால கிரிக்கெட்டின் மிகச்சிறந்த வீரராக வலம்வரும் விராட் கோலி , மாஸ்டர் பிளாஸ்டர் சச்சின் டெண்டுல்கருடன் ஒப்பிடப்படுகிறார் . ரன் வேட்கை கொண்ட கோலி , சர்வதேச கிரிக்கெட்டில் ரன்களை குவித்து வருவதால் ரன் மெஷின் என அழைக்கப்படுகிறார் . சதங்களையும் சாதனைகளையும் குவித்து வரும் கோலி , சர்வதேச கிரிக்கெட்டில் ஒவ்வொரு சாதனையாக முறியடித்து வருகிறார் . ஒருநாள் கிரிக்கெட்டில் அதிக சதங்கள் அடித்த வீரர்களின் பட்டியலில் சச்சினுக்கு ( 49 சதங்கள் ) அடுத்து 35 சதங்களுடன் இரண்டாவது இடத்தில் உள்ளார் கோலி . சர்வதேச கிரிக்கெட்டில் ( டெஸ்ட் , ஒருநாள் , டி20 அனைத்தையும் சேர்த்து ) அதிக சதங்கள் அடித்த வீரர்கள் பட்டியலில் 58 சதங்களுடன் 5ம் இடத்தில் உள்ளார் . 29 வயதான கோலி , இன்னும் 7 ஆண்டுகள் வரை கிரிக்கெட் ஆட வாய்ப்புள்ளது . எனவே சச்சினின் அதிக ரன்கள் , அதிக சதங்கள் ஆகிய சாதனைகளை முறியடித்துவிடுவார் என எதிர்பார்க்கப்படுகிறது . மூன்று விதமான கிரிக்கெட்டிலும் சிறந்த வீரராக வலம்வரும் கோலி , சர்வதேச கிரிக்கெட்டில் கோலோச்சிய மாஸ்டர் பிளாஸ்டர் சச்சின் டெண்டுல்கருடன் ஒப்பிடப்படுகிறார் . இந்நிலையில் , சச்சினுடன் கோலி ஒப்பிடப்படுவது குறித்து கருத்து தெரிவித்துள்ள சேவாக் , சச்சினுடன் கோலியை ஒப்பிடுவது சரியல்ல என்று நினைக்கிறேன் . ஒருநாள் கிரிக்கெட்டில் இரட்டை சதம் , சர்வதேச கிரிக்கெட்டில் 30,000 ரன்கள் போன்ற சச்சின் டெண்டுல்கரின் சாதனைகளை கோலி முறியடித்தால் , சச்சினுடன் கோலியை ஒப்பிடுவதில் லாஜிக் இருக்கிறது . விராட் கோலி உட்பட ஒவ்வொரு வீரரும் சச்சினின் 100 சர்வதேச சதங்கள் என்ற சாதனையை முறியடிக்க முயல்கின்றனர் என சேவாக் தெரிவித்தார் .


பெட்ரோல் - டீசல் விலை உயர்வைக் கண்டித்து தீபா பேரவையினர் இன்று நடத்திய ஒப்பாரி போராட்டம் கலகலப்பாக முடிந்தது . பெட்ரோல் - டீசல் விலை உயர்வைக் கண்டித்து , சென்னை , திருவொற்றியூரில் தீபா பேரவையினர் மாட்டு வண்டி ஊர்வலத்துக்கு ஏற்பாடு செய்திருந்தனர் . மாட்டு வண்டியில் , இருந்த சிலிண்டருக்கு மாலை போடப்பட்டிருந்தது . இந்த ஒப்பாரி போராட்டத்துக்கு பாபு தலைமை தாங்கினார் . மாட்டு வண்டியில் வைக்கப்பட்டிருந்த சிலிண்டரைப் பார்த்து ஒப்பாரி வைக்க வேண்டும் என்று போராட்டக்காரர்களிடம் அவர் கட்டளையிட்டார் . ஆனால் , உடன் வந்த பெண்கள் உட்பட அனைவரும் ஒப்பாரி வைக்காமல் சிரித்தபடியே சென்றனர் . அது மட்டுமல்லாமல் , மாட்டு வண்டியில் அமர்ந்து கொண்டு , பெட்ரோல் - டீசல் விலையேற்றத்திற்கு கண்டனம் தெரிவித்து பாபு கோஷங்களை எழுப்பினார் . கயிற்றையும் , சிலிண்டரையும் பிடித்துக் கொண்டே அவர் ஓட்டிக் கொண்டே கோஷங்கள் எழுப்பினார் . ஆனால் உடன் வந்த ஒருவர் கூட கோஷம் எழுப்பவில்லை . உடன் வந்த அனைவரும் கொடியை மட்டும் பிடித்துக் கொண்டு அமைதியாக சென்றனர் . பெட்ரோல் - டீசல் விலை நாளுக்குநாள் உயர்ந்தபோதெல்லாம் போராட்டம் நடத்தாமல் , தற்போது விலை இறங்கி வரும்போது போராட்டம் நடத்தி காமெடி செய்கிறார்களே என்றும் , விலை உயர்வுக்கு அறிக்கை மட்டும் விட்டுவிட்டு மவுனியாக இருந்த பெரிய அரசியல் கட்சியினர் மத்தியில் தீபா பேரவை ஒப்பாரி போராட்டம் நடத்துகிறார்களே என்று பொதுமக்கள் கமெண்ட் அடித்தனர் . மொத்தத்தில் வரவேற்புக்கு பதில் இந்த ஒப்பாரி போராட்டம் கலகலப்பில் முடிந்தது என்னவோ உண்மை .


காவேரி மருத்துவமனையில் 6 - வது நாளாக சிகிச்சை பெற்று திமுக தலைவர் கருணாநிதியின் உடல் நலம் குறித்து விசாரிக்க சென்ற அஜித்குமார் சுமார் 20 நிமிடம் காத்திருந்து பார்த்துவிட்டு சென்றார் . கடந்த 27 - ந்தேதி தி . மு . க . தலைவர் கருணாநிதிக்கு உடல் நலக்குறைவு ஏற்பட்டு நள்ளிரவு 1.30 மணிக்கு காவேரி மருத்துவமனையில் சிகிச்சைக்காக அனுமதிக்கப்பட்டார் . கடந்த ஆறு நாட்களாக சிகிச்சை எடுத்துக்கொள்ளும் கருணாநிதி , டாக்டர்கள் தீவிர சிகிச்சைக்குப்பின் உடல் நிலை தேறி வருகிறார் . அவரது உடல் நிலை பற்றி கவலை அடைந்த தொண்டர்கள் ஆஸ்பத்திரி முன் 6நாட்கள் இரவு பகலாக வெயில் மழை என எதையும் பொருட்படுத்தாமல் காவேரி முன்பாக காத்து கிடந்த தொண்டர்கள் . இதனையடுத்து , மத்திய அமைச்சர்கள் , துணை ஜனாதிபதி , தமழக முதல்வர் மற்றும் துணை முதல்வர் , அமைச்சர்கள் என ஒவ்வொருவராக காவேரியை நோக்கி படையெடுத்து வந்தனர் . அதேபோல நடிகர்கள் ரஜினிகாந்த் , அஜித் , விஜய் , சூர்யா மற்றும் கவுண்டமணி உள்ளிட்ட திரை நட்சத்திரங்கள் பெரும் திரளாக காவேரி மருத்துவமனைக்கு வந்து நலம் விசாரித்தவண்ணம் உள்ளனர் . இந்நிலையில் , நேற்று இரவு கருணாநிதியின் உடல்நலம் குறித்து விசாரிப்பதற்காக காவேரி மருத்துவமனைக்கு வந்த நடிகர் அஜித் குமார் சென்றார் . அப்போது கருணாநிதிக்கு சிகிச்சை அளித்துக் கொண்டிருந்த நேரத்தில் அஜித் வந்ததால் அவரால் அவரால் கருணாநிதியை உடனடியாக உள்ளே சென்று பார்க்க முடியவில்லை , இதனையடுத்து சுமார் 20 நிமிடங்களுக்கு மேலாக காத்திருந்து கருணாநிதியை சந்தித்துவிட்டு பிறகு ஸ்டாலின் மற்றும் உதயநிதியிடம் பேசிவிட்டு வந்துள்ளார் . 20 நிமிடம் காத்திருந்து கருணாநிதியை பார்த்துவிட்டு வந்த விஷயம் அஜித் ரசிகர்களுக்கு தெரிந்ததால் , தல எப்பவுமே சிம்பிள் தான் , தல தான் மாஸ் என புகழ்ந்து வருகிறார்கள் .


மோதல்களை ஏற்படுத்தும் வகையில் பேசிய பாஜக தேசிய செயலாளர் ஹெச் . ராஜா , எம் . எல் . ஏ . கருணாஸ் ஆகியோரை உடனடியாக கைது செய்ய வேண்டும் என்று சமத்துவ மக்கள் கட்சி தலைவர் சரத்குமார் கூறியுள்ளார் . சமத்துவ மக்கள் கட்சி தலைவர் சரத்குமார் , சென்னை தியாகராய நகரில் செய்தியாளர்களைச் சந்தித்தார் . அப்போது அவரிடம் , தமிழக அமைச்சர்கள் மீதான ஊழல் குற்றச்சாட்டு குறித்த கேள்விக்கு , குற்றம் நிரூபிக்கப்பட்ட பிறகேதான் குற்றம் சொல்ல முடியும் என்று கூறியிருக்கிறேன் . என்னைப் பொறுத்தவரை சிறந்த திட்டங்கள் வகுக்கப்பட்டு நல்ல திட்டமாக இருந்தால் வரவேற்பதும் , தவறாக இருந்தால் அதனை சுட்டிக்காட்டுவதும் எங்கள் கடமையாக உள்ளது என்றார் . பாஜக தேசிய செயலாளர் ஹெச் . ராஜா , எம் . எல் . ஏ . கருணாசை கைது செய்ய வேண்டும் . போலீஸ் அதிகாரியின் டவுசரை கழற்றுவேன் என்கிறார் . ஏன் அவரை உடனடியாக கைது செய்ய முடியவில்லை என்பது தன்னால் புரிந்து கொள்ள முடியவில்லை என்றார் . போலீஸ் அதிகாரிகள் மீது குறை இருந்தால் , டிஜிபியிடம் புகார் தெரிவித்திருக்கலாம் . காவல் துறையை மதிக்கமாட்டோம் , நீதிமன்றத்தை மதிக்கமாட்டோம் , தூண்டுதலாக கொலை செய்யலாம் . . . தப்பு கிடையாது . . . அதை என்னிடம் சொல்லிவிட்டு செய்யுங்கள் என்பதெல்லாம் அநாகரிகமானது . எனவே அவர்கள் மீது சட்டம் பாய வேண்டும் . ஹெச் . ராஜா , கருணாஸ் ஆகியோரை முதலமைச்சர் உடனடியாக கைது செய்ய வேண்டும் என்று சரத்குமார் கூறியுள்ளார் .


பொங்கல் திருநாளை முன்னிட்டு திமுக தலைவர் கருணாநிதி இன்று காலை கட்சித் தொண்டர்களை சந்தித்தார் . பொங்கல் திருநாள் என்றால் திமுக . , தொண்டர்களைச் சந்தித்து உரையாடுவது திமுக . , தலைவர் கருணாநிதிக்கு வழக்கம் . தன்னைச் சந்திக்கும் கட்சித் தொண்டர்களுக்கு பொங்கல் படி என்ற வகையில் , அவர்களுக்கு ரூ . 10 கொடுத்து , வாழ்த்துகளைத் தெரிவிப்பார் கருணாநிதி . ஆனால் , அண்மைக் காலமாக , உடல் நலக்குறைவால் சிரமப் பட்டு வந்த கருணாநிதி , கடந்த ஆண்டு தொண்டர்களைச் சந்திக்கவில்லை . இந்நிலையில் கருணாநிதியின் உடல் நிலையைப் பரிசோதித்து மருத்துவர்கள் அனுமதி வழங்கியதன் அடிப்படையில் அவர் தொண்டர்களைச் சந்திக்கலாம் எனக் கூறப்பட்டது . குடும்பத்தினர் ஆலோசனைக்குப் பின்னர் பொங்கல் திருநாளில் அவர் தொண்டர்களை சந்திப்பார் என்று அறிவிக்கப்பட்டது . அப்போது , கருணாநிதிக்கு பூங்கொத்து கொடுப்பதைத் தவிர்க்க வேண்டும் எனவும் தொண்டர்களுக்கு அறிவுறுத்தப்பட்டது . இதன்படி இன்று காலை கோபாலபுரம் இல்லத்தில் கட்சித் தொண்டர்களைச் சந்தித்து வாழ்த்து தெரிவித்தார் கருணாநிதி . அவருக்கு வாழ்த்துகளைத் தெரிவித்த தொண்டர்கள் அவரிடம் இருந்து ஆசி பெற்றனர் . வெகு நாட்களுக்குப் பின்னர் கட்சித் தலைவரைச் சந்திப்பதால் , ஏராளமான தொண்டர்கள் அவரது வீட்டு வாசலில் குவிந்தனர் .


சிவகார்த்திகேயன் நடித்து வரும் ‘வேலைக்காரன்’ படத்தின் கதை என்னுடையது என்று பிரபல இயக்குனர் தமிழ்வாணன் இயக்குநர் சங்கத்தில் புகார் கொடுத்துள்ளார் . சிவகார்த்திகேயன் தொடர் வெற்றியால் உச்சத்தை நோக்கிச் சென்று கொண்டிருக்கிறார் . தற்போது இவர் ‘வேலைக்காரன்’ படத்தில் நடித்து வருகிறார் . இந்தப் படம் விரைவில் திரைக்கு வரவுள்ளது . இந்த நிலையில் வேலைக்காரன் படத்தின் கதை என்னுடையது என்று ‘கள்வனின் காதலி’ , ‘மச்சக்காரன்’ ஆகிய படங்களை இயக்கிய இயக்குனர் தமிழ்வானன் இயக்குனர் சங்கத்தில் புகார் ஒன்றை கொடுத்துள்ளார் . இதுமட்டுமின்றி இதற்கு உரிய முறையான இழப்பீடு வாங்கி தரவேண்டும் என்றும் கோரிக்கை வைத்துள்ளார் . இதுவரை வெவ்வேறு பிரச்சனைகளை சந்தித்தி இருந்தாலும் சிவகார்த்திகேயனுக்கு இப்படி ஒரு பிரச்சனை வந்திருப்பது புதுசு தான் . இதை படக்குழு எப்படி சமாளிக்கப் போகிறது என்பதை பொறுத்திருந்து தான் பார்க்கணும் .


திமுகவில் கால் நூற்றாண்டுக்கும் மேலாக இளைஞரணி செயலாளராக இருந்து வந்த மு . க ஸ்டாலின் அப்பதவியிலிருந்து விலகியுள்ளார் . அவருக்கு பதிலாக திருப்பூர் மாவட்டம் கொங்கு மண்டலத்தை சேர்ந்த மு . பெ . சாமிநாதன் என்னும் வெள்ளகோவில் சாமிநாதன் புதிய இளைஞரணி செயலாளராக அறிவிக்கப்பட்டுள்ளார் . இளைஞரணி து . செயலாளராக ராமநாதபுரம் மாவட்டத்தை சேர்ந்த முன்னாள் அமைச்சர் சுப . தங்கவேலனின் மகன் சுப . சந்திரசேகரன் நியமிகப்பட்டுள்ளார் . இதற்கான அறிவிப்பை திமுக பொதுசெயலாளர் க . அன்பழகன் ஒரு அறிக்கையில் வெளியிட்டுள்ளார் . திமுக செயல் தலைவராக மு . க . ஸ்டாலின் இளைஞரணி செயலாளர் , திமுக பொருளாளர் , என்ற மூன்று பதவிகளை கையில் வைத்திருந்தார் . இந்நிலையில் மு . க . ஸ்டாலினின் தீவிர ஆதரவாளரும் முன்னாள் அமைச்சருமான வெள்ளகோவில் சாமிநாதன் திமுக புதிய இளைஞரணி செயலாளராக அறிவிக்கப்பட்டுள்ளார் . புதிய இளைஞரணி செயலாளராக ஸ்டாலின் குடும்பத்துக்கு மிகவும் வேண்டப்பட்டவரான அன்பில் மகேஷ் பொறுப்பேற்பார் என கூறப்பட்ட நிலையில் சாமிநாதன் நியமிக்கப்ட்டுள்ளது பரபரப்பை ஏற்படுத்தியுள்ளது . இந்த நிலையில் தனது பிறந்தநாளையொட்டி தனது அண்ணன் ஸ்டாலினை நேரில் சந்தித்து அவரது வீட்டிற்கே சென்று வாழ்த்து பெற்றிருப்பதால் கனிமொழி விரும்பிய பதவியும் அவருக்கு கிடைக்கும் என எதிர்ப்பார்கப்படுகிறது .


முன்னாள் முதலமைச்சர் ஜெயலலிதாவின் மர்ம மரணம் தொடர்பாக விசாரணை செய்து வரும் ஆணையத்தில் நேரில் ஆஜராகி பிரமாண பத்திரம் தாக்கல் செய்யுமாறு திருப்பரங்குன்றம் தொகுதி இடைத் தேர்தலில் போட்டியிட்ட திமுக வேட்பாளர் டாக்டர் சரவணனுக்கு ஓய்வு பெற்ற நீதிபதி ஆறுமுகசாமி சம்மன் அனுப்பியுள்ளார் . உடல் நலக்குறைவு காரணமாக கடந்த ஆண்டு செப்டம்பர் 22 ஆம் தேதி முதலமைச்சராக இருந்த ஜெயலலிதா சென்னை அப்பல்லோ மருத்துவமனையில் அனுமதிக்கப்பட்டார் . 70 நாட்களுக்கு மேலாக சிகிச்சை பெற்று வந்த ஜெயலலிதா டிசம்பர் மாதம் 5–ந் தேதி மரணம் அடைந்தார் . ஆனால் அவருடைய மரணத்தில் சந்தேகங்கள் இருப்பதாகவும் , இதுகுறித்து விசாரணை நடத்த வேண்டும் என்றும் பல்வேறு அரசியல் கட்சி தலைவர்கள் கோரிக்கை விடுத்தனர் . இதையடுத்து ஜெயலலிதா மரணம் குறித்து ஓய்வுபெற்ற உயர்நீதிமன்ற நீதிபதி தலைமையில் விசாரணை ஆணையம் அமைக்கப்படும் என்று முதலமைச்சர் எடப்பாடி பழனிசாமி , அறிவித்தார் . பின்னர் விசாரணை அதிகாரியாக சென்னை உயர்நீதிமன்ற ஓய்வு பெற்ற நீதிபதி ஆறுமுகசாமி நியமிக்கப்பட்டார் . கடந்த மாத இறுதியில் விசாரணையை தொடங்கிய அவர் , ‘ஜெயலலிதா மரணம் தொடர்பாக தகவல் அறிந்தவர்கள் தங்களுக்கு தெரிந்த தகவலை தகுந்த ஆவணங்களுடன் அளிக்கலாம்’ என்று தெரிவித்தார் . இதையடுத்த திருப்பரங்குன்றம் இடைத்தேர்தலில் போட்டியிட்ட தி . மு . க . வேட்பாளர் டாக்டர் சரவணன் விசாரணை ஆணையத்தில் ஜெயலலிதா மரணம் தொடர்பாக பிரமாண பத்திரம் அடங்கிய மனு ஒன்றை தாக்கல் செய்தார் . வேட்பாளர் ஏ . கே . போசுக்கு இரட்டை இலை சின்னத்தை ஒதுக்கக்கோரும் படிவத்தில் , ஜெயலலிதாவின் கைரேகை வைக்கப்பட்டதில் குளறுபடி நடந்திருக்கிறது என்றும் . ஜெயலலிதாவுக்கு அளிக்கப்பட்ட சிகிச்சைக்கும் , ஆஸ்பத்திரி வெளியிட்ட மருத்துவ அறிக்கைகளுக்கும் இடையே முரண்பாடுகள் உள்ளன என்றும் குறிப்பிட்டு இருந்தார் . இந்நிலையில் மனு அளித்த டாக்டர் சரவணனை நேரில் ஆஜராகி விளக்கம் அளிக்க , விசாரணை ஆணையத்தின் தலைவர் ஆறுமுகசாமி சம்மன் அனுப்பியுள்ளார் . அந்த சம்மனில் வரும் 22–ந் தேதி காலை 10.30 மணிக்கு விசாரணை ஆணையத்தின் அலுவலகத்தில் நடைபெறும் விசாரணைக்கு ஆஜராகி தாங்கள் பிரமாண பத்திரத்துடன் தாக்கல் செய்துள்ள ஆவணங்களின் மூல ஆவணங்களை கொண்டுவந்து இந்த விசாரணை சம்பந்தமான கேள்விகளுக்கு பதில் அளிக்க வேண்டும் என குறிப்பிடப்பட்டள்ளது . நேரில் ஆஜராக தவறினால் தாங்கள் இல்லாமலேயே ஆணையம் , விசாரணையை மேற்கொண்டு முடிவு செய்யும் என்றும் ஆணையம் தெரிவித்துள்ளது .


தமிழ் சினிமாவில் சிறு சிறு வேடங்களில் நடித்து மிகவும் பிரபலமானவர் நடிகர் சென்ராயன் . இவர் பிக்பாஸ் நிகழ்ச்சியில் கலந்து கொண்டதன் மூலம் மேலும் பிரபலமானார் . இவரின் வெகுளியான பேச்சு , நடவடிக்கைகள் வெகுவாக அனைவரையும் கவர்ந்தது . எனினும் பிக்பாஸ் நிகழ்ச்சியின் கடைசி சில வாரங்களில் குறைவான ஓட்டுகள் பெற்றதால் நிகழ்ச்சியில் இருந்து வெளியேறினார் . தற்போது நடிகர் சென்ராயனின் மனைவி கயல்விழி கர்பமாக இருப்பது அனைவருக்கும் தெரிந்த விஷயம் தான் . இவர் பிக்பாஸ் வீட்டில் இருந்த போது , நான்கு வருடங்களுக்கு பின்னர் தன் மனைவி கர்ப்பமாக இருக்கும் செய்தியை கேட்டு பிக்பாஸ் வீட்டிற்குள்ளேயே துள்ளிக் குதித்து தன் மகிழ்ச்சியை வெளிப்படுத்தி ரணகளம் செய்தார் . இந்த காட்சி பார்ப்பவர்களையே மெய் சிலிர்க்க வைத்தது . தற்போது கர்ப்பமாக இருக்கும் அவரின் மனைவி கயல்விழி ஆசையை நிறைவேற்றியுள்ளார் சென்ராயன் . சென்ராயனின் மனைவி கயல்விழி , நடிகை சினேகாவின் தீவிர ரசிகையாம் . ஒரு முறையாவது அவரை நேரில் சென்று பார்க்க வேண்டும் என்பது அவரின் ஆசையாம் . இதை ஒரு முறை சென்ராயனிடம் கூட தெரிவித்துள்ளார் . இதனால் தற்போது கயல்விழிக்கு இன்ப அதிர்ச்சி கொடுக்கும் வகையில் சினேகா வீட்டுக்கு அழைத்து சென்றுள்ளார் சென்ராயன் . மேலும் நடிகை சினேகாவும் அவருடன் நெருங்கி பழகியது மற்றும் இன்றி அவர்களுடன் புகைப்படங்களும் எடுத்து கொண்டு மகிழ்ச்சியாக இருந்துள்ளார் .


மெரினாவில் மீண்டும் போராட்டம் வெடிக்கும் என ஸ்டாலின் பகல் கனவு காண வேண்டாம் என்றும் ஜல்லிக்கட்டு போராட்டத்தில் அவரையே ( ஸ்டாலின் ) இளைஞர்கள் அனுமதிக்கவில்லை என்றும் பாஜக மாநில தலைவர் தமிழிசை சவுந்திரராஜன் தெரிவித்துள்ளார் . தமிழர்களின் பாரம்பரிய வீர விளையாட்டான ஜல்லிக்கட்டு போட்டியை நடத்தக்கூடாது என்று பீட்டா எனும் அமைப்பு உச்சநீதிமன்றத்தின் மூலம் தடை பெற்றது . இதனால் 3 ஆண்டுகளாக தமிழ்நாட்டில் ஜல்லிக்கட்டு போட்டியை நடத்த முடியாத நிலை ஏற்பட்டது . இதை எதிர்த்து கடந்த ஜனவரி மாதம் இளைஞர்கள் , மாணவர்கள் போராட்டத்தில் குதித்தனர் . மேலும் சமூக வலைத்தளங்கள் மூலம் தகவல்களை பரப்பி , பகிர்ந்து கொண்டு சென்னை , மதுரை , திருச்சி , கோவை , சேலம் உள்பட பல நகரங்களில் இளைஞர்கள் போராட்டத்தை நடத்தினர் . இதனால் ஜல்லிக்கட்டு நடத்த அவரச சட்டம் பிறபிக்கபட்டு தமிழக அரசு உத்தரவிட்டது . இளைஞர்களின் இத்தகைய செயல்கள் தமிழகத்தில் பெரும் எழுச்சியை ஏற்படுத்தியது . இதனிடையே இளைஞர்களின் இந்த போராட்டத்திற்கு ஆதரவு தெரிவித்து திமுக செயல் தலைவர் ஸ்டாலின் மெரீனா சென்று அவர்களுக்கு நேரில் ஆதரவு தெரிவித்தார் . உங்கள் ஆதரவுக்கு நன்றி ஆனால் இதை அரசியல் மேடையாக்க வேண்டாம் என இளைஞர்கள் ஸ்டாலினை கலந்து கொள்ள எதிர்ப்பு தெரிவித்தனர் . இதனால் ஸ்டாலின் அங்கிருந்து சென்றார் . இதையடுத்து நேற்று மாட்டிறைச்சி தடைக்கு எதிர்ப்பு தெரிவித்து திமுக சார்பில் நடைபெற்ற ஆர்ப்பாட்டத்தில் பேசிய ஸ்டாலின் மீண்டும் மெரீனா போராட்டம் நடக்க வேண்டுமா என கேள்வி எழுப்பினார் . இந்நிலையில் , பாஜக மாநிலத்தலைவர் தமிழிசை சவுந்திரராஜன் செய்தியாளர்களை சந்தித்தார் . அப்போது அவர் பேசுகையில் , மெரினாவில் மீண்டும் போராட்டம் வெடிக்கும் என ஸ்டாலின் பகல் கனவு காண வேண்டாம் என்றும் ஜல்லிக்கட்டு போராட்டத்தில் அவரையே ( ஸ்டாலின் ) இளைஞர்கள் அனுமதிக்கவில்லை என்றும் தெரிவித்தார் . மாட்டிறைச்சி சமைத்து சாப்பிடும் செயல் மனிதத்தன்மையற்ற செயல் எனவும் அவர் தெரிவித்துள்ளார் .


முன்னணி இசையமைப்பாளர்களில் ஒருவரான யுவன்ஷங்கர் ராஜா பொதுவாக பட விழாக்களில் கூட அதிகம் பேச மாட்டார் . அதனால் இவர் மிகவும் அமைதியானவர் , கோபப்படமாட்டார் என்று தான் அனைரும் அறிந்திருக்கின்றனர் . மனைவி கூறிய தகவல்ஃ ஆனால் யுவன்ஷங்கர் ராஜா வெளியில் உள்ளது போல் வீட்டில் இருக்க மாட்டார் . அவருக்கு மறு முகம் ஒன்று உள்ளது என கூறியுள்ளார் யுவன்ஷங்கர் ராஜாவின் மனைவி ஜாப்ரூன் நிஷார் . யுவன் அமைதியானவர் போல் வெளியில் தன்னைக் காட்டிக்கொண்டாலும் அவர் வீட்டில் பல செல்ல சேட்டைகள் செய்வார் . மேலும் பல குரலில் மிமிக்கிரி செய்து அசத்துவார் . வீட்டில் அவர் இருக்கும்போது நான் ஜாக்கிரதையாக தான் இருப்பேன் இல்லையென்றால் என்னை கிண்டல் செய்து வெறுப்பேற்றி ஒரு வழி செய்துவிடுவார் . தன்னுடைய மகளுடன் விளையாடும் போது குழந்தையாகவே மாறி விடுவார் யுவன் என்று கூறியுள்ள அவருடைய மனைவி ஜாப்ரூன் தற்போது பிக் பாஸ் ரைசா நடித்து வரும் ' பியார் பிரேமா காதல் ' படத்தின் காஸ்டியூம் டிசைனராக பணியாற்றி வருகிறாராம் . இந்த படத்தை யுவன்ஷங்கர் ராஜா தயாரித்து வருவது குறிப்பிடத்தக்கது .


பல்வேறு வங்கிகளில் ஒன்பதாயிரம் கோடி ரூபாய் கடன் வாங்கி திருப்பி செலுத்தாமல் தற்போது லண்டனுக்கு தப்பி சென்று வசித்து வருகிறார் விஜய் மல்லையா . இவரை தேடி அலைந்த , அணைத்து வங்கிகளும் அலுத்துப் போய் ஒரு கட்டத்தில் , இந்தியாவில் உள்ள வரத்து சொத்துக்களை விற்று அந்த பணத்தில் தங்களுடைய கடன்களை பைசல் செய்துகொள்ளலாம் என தீர்மானித்தனர் . இதன் காரணமாக தற்போது இந்தியாவில் அவருக்கு சொந்தமாக உள்ள சொத்துக்களை வங்கிகள் ஏலம் விட்டு பணத்தை திரும்ப பெற முயற்சி செய்து வருகின்றன . கோவாவில் உள்ள அவரது சொகுசு வில்லா தற்போது நடிகர் சச்சின் ஜோஷி 73 கோடி ரூபாய்க்கு வாங்கியுள்ளார் . JMJ group of industries உரிமையாளர் ஜெகதீஷ் ஜோஷியின் மகன் தான் இந்த சச்சின் ஜோஷி . பல தெலுங்கு மற்றும் ஹிந்தி படங்களில் நடித்துள்ள இவர் தற்போது " யார் இவன் " என்ற தமிழ் படத்தில் நடித்து வருகிறார் என்பது குறிப்பிடத்தக்கது . அந்த வில்லா இதற்குமுன் ஏலம் வந்தபோது ரூ . 86 கோடிக்கு விலை நிர்ணயிக்கப்பட்டது . ஆனால் அதை வாங்க யாரும் முன்வரவில்லை . தற்போது அதை நேரடியாக விலை பேசி வாங்கியுள்ளார் சச்சின் ஜோஷி .


டிடிவி தினகரன் , ஆர் . கே . நகர் தொகுதியில் வெற்றி பெற்றதை அடுத்து , அவரது ஆதரவாளர்கள் உற்சாகமாக உள்ளனர் . தினகரனின் இந்த வெற்றியை அடுத்து அவருக்கும் அவரது குடும்பத்தினருக்கும் இடையேயான நெருக்கம் அதிகரித்துள்ளதாக கூறப்படுகிறது . ஆர் . கே . நகர் இடைத்தேர்தல் கடந்த 21 ஆம் தேதி நடைபெற்று வாக்கு எண்ணிக்கை நேற்று நடைபெற்றது . காலை 8 மணிக்கு துவங்கிய வாக்கு எண்ணிக்கையின் முதல் சுற்றில் இருந்தே சுயேட்சை வேட்பாளர் தினகரன் முன்னிலை வகித்து வந்தார் . ஒவ்வொரு சுற்றின் முடிவிலும் தினகரன் , அதிமுக வேட்பாளரைவிட 50 சதவிகித வாக்குகள் முன்னிலையிலேயே இருந்து வந்தார் . இறுதி சுற்றின் முடிவில் 89,013 வாக்குகள் பெற்று வெற்றி பெற்றார் . டிடிவி தினகரன் வெற்றி பெற்றதை அவரது ஆதரவாளர்கள் உற்சாகமாக கொண்டாடி வருகின்றனர் . ஆர் . கே . நகர் தினகரன் போட்டியிடுவதற்கு அவரது குடும்பத்தாரே எதிர்ப்பு தெரிவித்திருந்த நிலையில் , தினகரன் சாதனை வெற்றி பெற்றார் . இதனால் , சசிகலா குடும்பத்தினர் இடையேயான நெருக்கம் அதிகரித்துள்ளதாக கூறப்படுகிறது . ஆனாலும் , ஆர் . கே . நகர் இடைத்தேர்தல் வாக்குப்பதிவுக்கு முந்தய நாள் அன்று , தினகரன் ஆதரவாளர் வெற்றிவேல் , மறைந்த ஜெயலலிதா குறித்த வீடியோ ஒன்றை வெளியிட்டிருந்தார் . இதனால் , தினகரன் மீது சசிகலா குடும்பத்தினர் சிலர் வருத்தத்தில் இருந்து வந்தனர் . இந்த நிலையில் , கடந்த 23 ஆம் தேதி விவேக்கை போனில் சசிகலா தொடர்பு கொண்டதாக கூறப்படுகிறது . அப்போது சசிகலா , நீங்கள் ஒற்றுமையாக இருங்கள் என்றும் தினகரனுக்கு வெற்றி வாய்ப்புகள் நன்றாக இருக்கிறது என்றும் விவேக்கிடம் கூறியுள்ளார் . மேலும் நாளை நல்ல ரிசல்ட் வரும் என்று அம்மா தொகுதி வேறு யார் கையிலும் போய்விடக் கூடாது என்றும் சசிகலா கூறியதாகவும் தெரிகிறது . இந்த நிலையில் , நேற்று நடைபெற்ற வாக்கு எண்ணிக்கையின்போது , தினகரன் வெற்றி பெற்றிதை விவேக்கிடம் செல்போனில் தொடர்பு கொண்ட சசிகலா வாழ்த்துக்கள் சொல்லியுள்ளார் . அதற்கு விவேக் , இப்போதுதான் வாழ்த்துக்களை சொன்னதாக கூறினாராம் . அது மட்டுமல்லாது சசிகலாவின் வாழ்த்துக்களை தினகரனுக்கு விவேக் தெரியப்படுத்தியதாகவும் கூறப்படுகிறது . இதனைத் தொடர்ந்து சிறையில் இருக்கும் சசிகலாவை பார்க்க தினகரன் திட்டமிட்டுள்ளராம் . 15 நாட்களுக்கு ஒரு முறைதான் சசிகலாவை பார்க்க சிறைத்துறை அனுமதி அளித்து வரும் நிலையில் , தற்போது சிறப்பு அனுமதி பெற்று சசிகலாவை பார்க்க தினகரன் திட்டமிட்டுள்ளதாக தெரிகிறது .


அ . தி . மு . க . வை ஒட்டு மொத்தமாக அலற வைத்திருக்கிறது மதுசூதனனின் தில்லு கடிதம் . முதல்வர் பழனிசாமிக்கு எழுதியிருக்கும் கடிதத்தில் ‘எனது கேள்விகள் குறித்து திருப்திகரமான பதில்கள் இல்லையென்றால் எனது முடிவுகள் தன்னிச்சையாக இருக்கும் . ’ என்று குறிப்பிட்டுள்ளதுதான் இப்போது பரபரப்பை கிளப்பியுள்ளது . பன்னீர் அணியும் , பழனிசாமி அணியும் பிரிந்து இருந்தபோது ஆர் . கே . நகர் தேர்தல் அறிவிக்கப்படபோது பன்னீர் அணியின் சார்பாக நிறுத்தப்பட்டவர் மதுசூதனன் . பழனிசாமி அணியின் சார்பாக தினகரன் நிறுத்தப்பட்டார் . அந்த தேர்தல் ரத்தானது . பின் இரு அணிகளும் இணைந்து , தினகரன் விலக்கி வைக்கப்பட்ட கூத்தெல்லாம் நடந்தது தெரியும் . இந்நிலையில் ஆர் . கே . நகர் தேர்தல் மீண்டும் அறிவிக்கப்பட்டபோது இணைந்த அ . தி . மு . க . அணியில் யாருக்கு சீட் கொடுப்பதென பிரச்னையானது . பன்னீர்செல்வம் தனது ஆதரவாளரான மதுசூதனுக்குதான் சீட் வேண்டும் ! என்றார் . ஆனால் பழனிசாமி அணியை சேர்ந்த அமைச்சரான ஜெயக்குமார் இதை கடுமையாக எதிர்த்தார் . வட சென்னையில் தான் கோலோச்சிக் கொண்டிருக்கும் நிலையில் மதுசூதனன் எம் . எல் . ஏ . வானால் நிச்சயம் பன்னீர் அவருக்கு அமைச்சர் பதவி வாங்கித் தருவார் ! தன் அதிகாரத்துக்கு சிக்கல் வரலாம் என்றே முட்டுக்கட்டை போட்டார் . ஆனால் மதுவுக்கு சீட் கொடுப்பதில் பன்னீர் விடாப்பிடியாய் இருந்ததாலும் , பழனிசாமியை அடிக்கடி சந்தித்த மதுசூதனன் ‘எனக்கு வயசாகிடுச்சு . அடுத்த தேர்தல் சமயத்துல ஆக்டீவ் அரசியல்வாதியா இருப்பேனான்னு தெரியலை . அதனால இந்த தடவை சீட் கொடுங்க . ’ என கோரிக்கை வைத்தார் . விளைவு ஒரு வழியாய் பல சர்ச்சைகள் , ஆலோசனைகளுக்கு பிறகு மதுசூதனனுக்கு சீட் தரப்பட்டது . இது ஜெயக்குமாருக்கு பேரதிர்ச்சி , ஆனாலும் பிரச்சாரத்தில் இறங்கினார் . ஆனால் ஜெயக்குமாரின் ஆதரவாளர்கள் சமாதானமாகவில்லை , கருவினர் . இதை தெரிந்து கொண்ட மதுசூதனன் ‘உள்குத்து வேலை செய்து என்னை தோற்கடித்துவிட ஒரு டீம் துடிக்கிறது . ’ என பன்னீர் மற்றும் பழனிசாமியிடம் புலம்பிக் கொட்டினார் . கட்சியிலிருந்து கட்டம் கட்டி கல்தா கொடுக்கப்பட்ட தினகரன் சுயேட்சையாக தேர்தலில் நின்றார் . மதுசூதனனை சமாதானம் செய்துவிட்டு பன்னீரும் , பழனிசாமியும் தீவிர பிரச்சாரத்தில் ஈடுபட்டனர் . ஆனால் எதிரில் சுயேட்சையாக நின்ற தினகரன் அமோகமாக வென்றார் . இடைத்தேர்தலில் ஆளுங்கட்சி மிக மோசமாக தோற்றதை மீடியாக்களும் , பத்திரிக்கைகளும் , சமூக வலைதளங்களில் மக்களும் கழுவிக் கழுவி ஊற்றிக் கொண்டிருக்கிறார்கள் . எடப்பாடி டீம் இந்த விமர்சனங்களை தூக்கி குப்பையில் கடாசிவிட்டு தங்கள் வேலைய் பார்க்க துவங்கிவிட்டது . ஆனால் எம் . எல் . ஏ . கனவு தகர்ந்ததில் நொந்து கிடந்த மதுசூதனன் , இப்போது எடப்பாடி பழனிசாமிக்கு எடக்கு மடக்காக ஒரு லெட்டர் எழுதி பஞ்சாயத்தை பற்ற வைத்திருக்கிறார் . . அதில் ‘தி . மு . க . கூட தனது தோல்வியை ஆராய்ந்து விட்டு நிர்வாகிகள் மீது நடவடிக்கை எடுத்துள்ளது . ஆனால் நம் கட்சியில் அது ஏன் செய்யப்படவில்லை ? ’ என்று கேட்டிருப்பவர் , ‘என் கேள்விகளுக்கு திருப்திகரமான பதில் இல்லையென்றால் என் முடிவு தன்னிச்சையாக இருக்கும் . ’ என்று கெத்தாக பேசியுள்ளார் . மதுவின் கடிதத்துக்குப் பிறகு முதல்வர் பழனிசாமியுடன் அவரது அணியை சேர்ந்த அமைச்சர்கள் அதிகாரப்பூர்வமற்ற முறையில் விவாதித்துள்ளனர் . அப்போது ஜெயக்குமார் ‘அன்றைக்கு சீட் கேட்டு கெஞ்சியவர் இன்று உங்களுக்கே கண்டன கடிதம் எழுதி மிஞ்சுகிறார் . யார் கொடுக்கும் தைரியத்தில் , ஸ்குரூவில் இந்த ஆட்டம் போடுகிறார் மதுசூதனன் ? அவருக்கு இந்த தைரியம் எங்கிருந்து வந்தது ? தேர்தல் என்றால் தோல்வியும் சகஜம் . தமிழகத்தில் இடைத்தேர்தலில் ஆளுங்கட்சி தோற்றதே இல்லையா ? உங்களை எதிர்க்குமளவுக்கு துணிச்சல் வந்துவிட்டதென்றால் ஏதோ ஒரு முடிவுடன் தான் இருக்கிறார் . ’ என்று முதல்வரிடம் வரிந்து வரிந்து பேசியிருக்கிறார் . ஜெயக்குமார் மதுசூதனன் மீது இந்தளவுக்கு பாய காரணம் , வழக்கமான பகை . அதுவும் போக தன் தோல்விக்கு இரண்டு அமைச்சர்கள் காரணம் எனும் ரீதியில் மது குற்றம் சாட்டியுள்ளதாகவும் , அதில் ஒரு அமைச்சர் ஜெயக்குமார்தான் என கட்சியினர் பேசுவதே அவரது காட்டத்துக்கு காரணம் என்கிறார்கள் . எடப்பாடி அணியின் இப்போதைய சந்தேகமே ! மதுசூதனனை தூண்டிவிடுவது பன்னீர் செல்வமா அல்லது தினகரனா என்பதுதான் . ஏற்கனவே செங்கோட்டையனும் , செல்லூர் ராஜூம் பி . ஜே . பி . க்கு எதிராக பேசி ஆட்சிக்கு நடுக்கத்தை கொண்டு வந்திருக்கும் நிலையில் மதுசூதனனும் தினகரனின் ரூட்டை பிடித்துவிட்டாரா ? என்று அஞ்சுகிறார்கள் . ஒட்டுமொத்தத்தில் மதுவின் கடிதம் அ . தி . மு . க . வினுள் பெரும் கலகத்தை ஏற்படுத்தியுள்ளது . என்னதான் ‘நான் கட்சிக்கு களங்கம் ஏற்பட ஒருபோதும் விடமாட்டேன் . எனது கடிதம் என்பது எங்கள் கட்சியின் உள் விவகாரம் . ’ என மதுசூதனன் மன்றாடினாலும் விமர்சனங்கள் அவரை வில்லாகத்தான் வளைத்துக் கொண்டிருக்கின்றன .


சிட்டகாங் , வங்காளதேசத்துக்கு சென்றுள்ள இங்கிலாந்து கிரிக்கெட் அணி 2 போட்டிகள் கொண்ட டெஸ்ட் தொடரில் விளையாடுகிறது . இதன் முதலாவது டெஸ்ட் சிட்டகாங்கில் இன்று தொடங்குகிறது . வங்காளதேச ஆடுகளம் சுழற்பந்து வீச்சுக்கு சாதகமானது என்பதால் , இங்கிலாந்து அணி மொயீன் அலி , அடில் ரஷித் , காரெட் பேட்டி ஆகிய மூன்று சுழற்பந்து வீச்சாளர்களுடன் களம் இறங்கும் என்று எதிர்பார்க்கப்படுகிறது . இங்கிலாந்து கேப்டன் அலஸ்டயர் குக்குக்கு இது தனிப்பட்ட முறையில் மைல்கல் போட்டியாகும் . தனது 134–வது டெஸ்டில் அடியெடுத்து வைக்கும் 31 வயதான அலஸ்டயர் குக் , இதன் மூலம் இங்கிலாந்து வீரர்களில் அதிக டெஸ்டில் விளையாடிய வீரர் என்ற அரிய பெருமையை பெறுகிறார் . இதற்கு முன்பு அலெக் ஸ்டூவர்ட் 133 டெஸ்டில் ஆடியதே சாதனையாக இருந்தது . காலை 9.30 மணிக்கு தொடங்கும் இந்த டெஸ்ட் போட்டியை ஸ்டார் ஸ்போர்ட்ஸ்2 சேனல் நேரடி ஒளிபரப்பு செய்கிறது .


நடிகர் அஜித் மற்றும் நடிகை தேவயாணி வாழ்க்கையில் மிகப்பெரிய திருப்பு முனையை ஏற்படுத்திய திரைப்படம் என்றால் அது 1996 ஆம் ஆண்டு வெளியாகி , காதலர்கள் மற்றும் ரசிகர்கள் மத்தியில் மிகப்பெரிய வெற்றியை தழுவிய ' காதல் கோட்டை ' திரைப்படம் எனலாம் . தற்போது அஜித் நடிப்பில் பல திரைப்படங்கள் வெளியாகி சாதனைகள் படைத்தாலும் , இன்று முதல் ' காதல் கோட்டை ' படத்தின் சாதனையை முறியடிக்க முடியவில்லை . இந்த திரைப்படத்தில் முதலில் நடிக்கும் வாய்ப்பு , நடிகர் அபிஷேக்கை தான் தேடி வந்ததாம் . இவர் வேறு யாரும் இல்லைங்க . . . ! நடிகை தேவயாணி நடித்த ' கோலங்கள் ' சீரியலில் அவருக்கு கணவராக நடித்திருப்பாரே அவர் தான் . இவர் இந்த படத்தில் நடிக்க துவங்கிய ஒரு சில நாட்களில் இந்த படத்தின் படப்பிடிப்பு நின்று போய் விட்டதாம் . பின் இவரை மீண்டும் நடிக்க கூறி அழைத்ததற்கு ஒரு சில காரணங்களால் நடிக்க மறுத்து விட்டாராம் . பின் இந்த படத்தில் கதாநாயகனாக அஜித்தை நடிக்க வைத்து எடுத்தார்களாம் . இந்த படம் வெளியாகி மிகபெரிய வெற்றி பெற்ற போது , இந்த படத்தில் நடிக்க வந்த வாய்ப்பை தவற விட்டு விட்டோமே . . . என எண்ணி , அபிஷேக் நடு ரோட்டில் கூட அமர்ந்து அழுதுள்ளாராம் . இந்த தகவலை அவரே கூறியுள்ளார் . ஒருவேளை இந்த படத்தில் அபிஷேக் நடித்திருந்தால் , முன்னணி நடிகர்களில் ஒருவராக இவரும் இருந்திருப்பாரோ . . . என்னவோ . . . ? ஆனால் இந்த ஒரு படத்தின் இழப்பு தற்போது இவருடைய திரையுலகையே மாற்றி அமைத்துள்ளது குறிப்பிடத்தக்கது .


வழக்கறிஞரை தாக்கிய வழக்கில் நடிகர் சந்தானத்துக்கு முன் ஜாமின் வழங்கி சென்னை உயர்நீதிமன்றம் உத்தரவிட்டுள்ளது . சந்தானம் , வளசரவாக்கத்தில் உள்ள இன்னோவேட்டிவ் கன்ஸ்ட்ரக்சன் கம்பெனியுடன் சேர்ந்து குன்றத்தூர் அருகே திருமண மண்டபம் கட்டுவதற்காக அந்நிறுவத்தைச் சேர்ந்த சண்முக சுந்தரம் என்பவரிடம் 3 கோடி ரூபாய் முன்பணம் கொடுத்ததாக கூறப்படுகிறது . பணத்தை பெற்றுக்கொண்ட சண்முகசுந்தரம் 3 ஆணடுகளாக மண்டபத்தை கட்டிக்கொடுக்காமல் இழுத்தடித்ததாக தெரிகிறது . இதனால் அவர்கள் இருவருக்கும் இடையே போடப்பட்ட ஒப்பந்தம் கேன்சல் செய்யப்பட்டது . சந்தானம் கொடுத்த 3 கோடி ரூபாயில் சில லட்சங்களை பாக்கி வைத்த சண்முக சுந்தரம் பணத்தை கொஞ்சம் கொஞ்சமாக திருப்பி அளித்துள்ளார் . மீதி பணத்தை கேட்டு நேற்று வளசரவாக்கத்தில் உள்ள இன்னோவேட்டிவ் நிறுவனத்துக்கு சென்ற நடிகர் சந்தானத்துக்கும் அங்கிருந்த சண்முக சுந்தரம் மற்றும் அவரது நண்பர் வழக்கறிஞர் பிரேம் ஆனந்துக்கும் இடையே ஏற்பட்ட வாய்த் தகறாறு முற்றி கைகலப்பாக மாறியது . அவர்கள் நடுத் தெருவுக்கு வந்து ஒருவரை ஒருவர் தாக்கிக் கொண்டனர் . இதில் பிரேம் ஆனந்துக்கு மூக்கு உடைந்து ரத்தம் கொட்டியது . அவர் சிகிச்சைக்காக விஜயா மருத்துவமனையில் சேர்க்கப்பட்டார் . சந்தானத்துக்கும் காயம் ஏற்பட்டதால் அவர் சூர்யா மருத்துவமனையில் அனுமதிக்கப்பட்டார் . இதையடுத்து இரு தரப்பினர் சார்பிலும் வளசரவாக்கம் காவல் நிலையத்தில் புகார் அளிக்கப்பட்டது . இந்நிலையில் சந்தானம் மீது காவல் துறையினர் வழக்கு பதிவு செய்துள்ளனர் . இதனால் சந்தானம் மற்றும் அவரது உதவியாளர்கள் உள்ளிட்ட 4 பேர் சூர்யா மருத்துமனையில் இருந்து தப்பி தற்போது தலைமறைவாக உள்ளனர் . இந்நிலையில் , நடிகர் சந்தானம் முன் ஜாமின் கோரி உயர்நீதிமன்றத்தில் மனுதாக்கல் செய்தார் . இந்த மனு இன்று விசாரணைக்கு வந்தது . விசாரணையில் நடிகர் சந்தானத்திற்கு நிபந்தனை முன் ஜாமின் வழங்கி உயர்நீதிமன்றம் உத்தரவிட்டுள்ளது . மேலும் நடிகர் சந்தானம் 2 வாரம் வளசரவாக்கம் போலீஸ் ஸ்டேசனில் கையெழுத்திட வேண்டும் என கோரி உயர்நீதிமன்றம் உத்தரவிட்டுள்ளது .


காங்கிரஸ் கட்சியின் ரன்தீப் சுர்ஜேவாலா டெல்லியில் நிருபர்களிடம் கூறுகையில் , “ ரூபாய் நோட்டு தடை அறிவிப்பு முடிந்து 50 நாட்கள் கடந்தபின் மக்களிடம் பேசிய பிரதமர் மோடி , எத்தனை லட்சம் கோடி கருப்புபணம் , கள்ளநோட்டுகளை பிடிபட்டது குறித்தும் , நாட்டில் இருந்து அழிக்கப்பட்டது குறித்தும் தனது உரையில் குறிப்பிடவில்லை . கோடிக்கணக்கான மக்கள் இந்த தடை அறிவிப்பால் பல வேதனைகளையும் , கஷ்டங்களையும் அனுபவித்து வருகின்றனர் . ஏராளமானோர் வேலைகளை இழந்துள்ளனர் . இவர்களுக்காக மோடி எந்த செயல்திட்டத்தையும் அறிவிக்கவில்லை , தனது உணர்ச்சிகளையும் காட்டவில்லை . நாட்டில் இருந்த ஊழல் , கருப்புபணத்தை சுத்தப்படுத்துகிறேன் என்றுகூறிவிட்டு 125 அப்பாவி மக்களின் உயிரை பலிகொடுத்துவிட்டார் . இறந்தவர்கள் குறித்து ஒரு வார்த்தையும் குறிப்பிடவில்லை . பணம் எடுக்கும் கட்டுப்பாடுகள் நீக்கப்படும் என மக்கள் எதிர்பார்த்திருந்து மோடியின் பேச்சை ஆவலுடன் கேட்டநிலையில் , அதில் எதுவும் குறிப்பிடவில்லை . மக்களை தொடர்ந்து பொருளாதார அராஜகத்தில் சிக்க வைத்துள்ளார் . இந்த 50 நாட்களில் எத்தனை லட்சம் கோடி கருப்புபணத்தை நாட்டில் இருந்து அழித்தீர்கள் என்பதை மக்கள் ெதரிந்து கொள்ள விரும்புகிறார்கள் ? அதைப்பற்றி ஏன் மோடி பேச மறுக்கிறார் ? பல கேள்விகளுக்கு மோடியிடம் இருந்து பதில் கிடைக்காமல் இருக்கிறது . மோடியின் முடிவு பொருளாதாரத்தை முடக்கி , நாட்டை செயல்படவிடாமல் செய்துவிட்டது . மீண்டும் நாட்டை வளர்ச்சிப்பாதைக்கு எப்படி கொண்டு வரப்போகிறீர்கள் . இந்த 50 நாட்களில் மோடியின் 50 நண்பர்கள்தான் பயன் அடைந்துள்ளனர் ' ' எனத் தெரிவித்துள்ளார் .


பாகிஸ்தான் அணியின் வாரிசு வீரர் உஸ்மான் காதீர் , ஆஸ்திரேலிய அணிக்காக ஆடுவதில் ஆர்வமாக உள்ளார் . ஆஸ்திரேலிய அணியில் இடம்பெறும் நாளுக்காக காத்திருக்கிறார் . பாகிஸ்தான் அணியின் முன்னாள் வீரர் அப்துல் காதீர் . இவர் பாகிஸ்தான் அணிக்காக 67 டெஸ்ட் மற்றும் 104 ஒருநாள் போட்டிகளில் ஆடியுள்ளார் . இவரது மகன் உஸ்மான் காதீர் . இவர் பாகிஸ்தான் அணியில் சில தொடர்களில் இடம்பெற்றிருந்தும் ஆடும் லெவனில் வாய்ப்பு கிடைக்கவில்லை . பென்ச்சிலேயே அமரவைக்கப்பட்டிருந்தார் . பாகிஸ்தான் அணியில் ஆட வாய்ப்பு கிடைக்காமல் விரக்தியில் இருந்த உஸ்மான் காதீருக்கு ஆஸ்திரேலிய அணி வாய்ப்பு வழங்கியது . அவரும் திறமையை நிரூபித்தார் . ஆஸ்திரேலியாவுக்கு சுற்றுப்பயணம் செய்துள்ள தென்னாப்பிரிக்க அணிக்கு எதிராக ஆஸ்திரேலியா பிரைம் மினிஸ்டர் லெவன் அணி பயிற்சி போட்டியில் ஆடியது . அந்த அணியில் இடம்பெற்றிருந்த உஸ்மான் 3 விக்கெட்டுகளை வீழ்த்தினார் . லெக் ஸ்பின் , கூக்ளி ஆகிய பந்துகளை அருமையாக வீசினார் . இவர் தற்போது ஆஸ்திரேலியாவில் தற்காலிக ஆக்டிவிடி விசாவில் தான் தங்கியுள்ளார் . தனக்கு ஆட வாய்ப்பளித்த ஆஸ்திரேலிய அணியிலேயே தொடர்ந்து ஆட விரும்பும் உஸ்மான் , திறமையின் அடிப்படையில் சிறப்பு விசாவிற்கு விண்ணப்பிக்க திட்டமிட்டுள்ளார் . அந்த விசா கிடைத்துவிட்டால் , ஆஸ்திரேலியாவிலேயே தங்கி அந்த நாட்டு அணிக்காக அவர் ஆடலாம் . 2020 டி20 உலக கோப்பையில் ஆஸ்திரேலிய அணிக்காக ஆடுவதே தனது இலக்கு என உஸ்மான் காதீர் தெரிவித்துள்ளார் . மேலும் அதற்கு முன்னதாக ஒருநாள் அல்லது டெஸ்ட் அணியில் ஆட வாய்ப்பு கிடைத்தால் உடனடியாக அதை ஏற்று தயாராக இருப்பதாகவும் தெரிவித்துள்ளார் . இதுதொடர்பாக மேலும் பேசியுள்ள உஸ்மான் காதீர் , எனது தந்தையிடம் ஆஸ்திரேலிய அணிக்காக ஆட விரும்பும் எனது விருப்பத்தை தெரிவித்தேன் . ஆனால் அவர் பாகிஸ்தான் அணிக்காக ஆட பணித்தார் . ஆனால் நானும் கடந்த இரண்டு ஆண்டுகளாக பாகிஸ்தான் அணியில் ஆட வாய்ப்பே கிடைக்கவில்லை . எப்போதுமே பென்ச்சிலேயே அமரவைக்கப்பட்டேன் . ஆனால் ஆஸ்திரேலியாவில் எனக்கு ஆட வாய்ப்பு வழங்கப்பட்டது . நானும் திறமையை நிரூபித்தேன் . இந்நிலையில் , தற்போது எனது தந்தையும் எனது விருப்பத்திற்கு இசைவு தெரிவித்துவிட்டார் என உஸ்மான் காதீர் தெரிவித்துள்ளார் .


உலகக் கோப்பை போட்டி நடத்தும் ரஷியாவையே 3 - 0 என்ற கணக்கில் வெற்றிப் பெற்று உருகுவே முதலிடத்தில் கர்ஜிக்கிறது . உலகக் கோப்பை போட்டியில் குரூப் ஏ பிரிவில் முதலிடத்தை பெறுவதற்கான ஆட்டம் உருகுவே - ரஷிய அணிகள் இடையில் சமாரா மைதானத்தில் நேற்று இரவு நடைபெற்றது . இதுவரை உருகுவேயுடன் நடந்த 8 ஆட்டங்களில் ரஷியா 6 முறை வென்றுள்ளது . குரூப் ஏ பிரிவில் இரண்டு அணிகளும் தலா 6 புள்ளிகளுடன் முதலிடத்தில் உள்ளன . போட்டியை நடத்தும் ரஷிய அணி கால்பந்து தரவரிசையில் 70 - வது இடத்தில் உள்ளது . அதே நேரத்தில் உருகுவே 2 முறை சாம்பியன் பட்டம் வென்ற வலுவான அணியாகும் . ஆட்டம் தொடங்கியவுடன் இரண்டு அணி வீரர்களும் தாக்குதல் ஆட்டத்தில் ஈடுபட்டனர் . அதன் விளைவு 10 - வது நிமிடத்தில் உருகுவே நட்சத்திர வீரர் லூயிஸ் ஸ்வாரஸ் ப்ரீ கிக் மூலம் அடித்த பந்து ரஷிய கோல்கீப்பர் அகின்பீவை தாண்டி கோலானது . பின்னர் 23 - வது நிமிடத்தில் ரஷிய நட்சத்திர வீரர் டெனிஸ் செரிஷேவ் கார்னர் மூலம் வந்த பந்தை தடுக்க தலையால் முட்டியபோது , எதிர்பாராத விதமாக ரஷிய கோல்கம்பத்தில் நுழைந்து சேம் - சைட் கோலானது . இப்படி முதல்பாதி ஆட்ட நிறைவில் உருகுவே 2 - 0 என முன்னிலைப் பெற்றது . பின்னர் இரண்டாம் பாதியில் ரஷிய அணி பதிலுக்கு கோலடிக்க எவ்வளவோ முயற்சித்தும் முடியவில்லை . 90 - வது நிமிடத்தில் கார்னர் வாய்ப்பு மூலம் கிடைத்த பந்தை உருகுவே வீரர் கோடின் அடித்தபோது ரஷிய கோல்கீப்பர் அகின்பீவ் தடுத்தார் . ஆனால் யாரும் எதிர்பாராத நிலையில் பந்தை எடின்சன் அடித்து அதை கோலாக்கினார் . இதன்மூலம் 3 - 0 என கணக்கில் உருகுவே அபார வெற்றி பெற்றது . இதன்மூலம் 9 புள்ளிகளுடன் உருகுவே முன்னிலையில் உள்ளது .


ஒரே மாதிரியான கெட்டப்புகளில் நடிப்பதை தவிர்த்து , பல கெட்டப்புகளுக்கு தங்களையே மாற்றிக்கொண்டு நடித்து வருகிறார்கள் , தற்போதைய நடிகர்கள் . அந்த வகையில் நடிகர் விஜய் சேதுபதி குறித்து சொல்லவே வேண்டாம் , உடல் எடையை அதிகமாக குறைக்காமல் , தன்னனுடைய பேச்சு வழக்கை மாற்றாமல் படத்திற்கு படம் தன்னுடைய கெட்டப்பில் வித்தியாசம் காட்டி நடித்து வருகிறார் . “சூதுகவ்வும்” , “ஆரஞ்சு மிட்டாய்” , ஜூங்கா , சூப்பர் டீலக்ஸ் என இவருடைய கெட்டப்புகளும் அதிகரித்து கொண்டே போகிறது . இந்நிலையில் இயக்குனர் மணிரத்தினம் இயக்கத்தில் இவர் நடித்திருக்கும் செக்கசிவந்த வானம் திரைப்படம் விரைவில் ரிலீசாக இருக்கிறது . மேலும் அவர் சூப்பர் ஸ்டார் ரஜினி நடிக்கும் ' பேட்ட ' திரைப்படத்தில் வில்லனாக நடிக்கவிருக்கிறார் . இது ஒரு பக்கம் இருக்க சமீபத்தில் இணையத்தில் ஒரு புகைப்படம் வெளியாகி கடும் பரபரப்பினை ஏற்படுத்தி இருக்கிறது . மிகவும் வயாதான தோற்றத்தில் இருக்கும் ஒரு நபரின் புகைப்படம் தான் அது . இந்த புகைப்படத்தில் இருப்பது விஜய் சேதுபதி என்றும் , இயக்குனர் மணிகண்டன் இயக்கத்தில் உருவாகி வரும் ' கடைசி விவசாயி ' படத்தில் அவரின் தோற்றம் இது என்றும் கூறப்பட்டது . மேலும் இந்த புகைப்படம் லைக்குகளை வாரி குறிவைத்து . இந்நிலையில் தற்போது வெளியாகியுள்ள தகவல் விஜய் சேதுபதி ரசிகர்கள் அதிர்ச்சியாகியுள்ளனர் . ஏன் தெரியுமா ? விஜய் சேதுபதியின் புகைப்படம் என்று வெளியானது . . . அவருடைய புகைப்படம் இல்லையாம் . அந்த புகைப்படத்தில் இருப்பவர் பெயர் கிருஷி . இவர் ஒரு இலக்கிய விமர்சகர் மற்றும் ஆசிரியர் . இந்த புகைப்படம் , சில வாரங்களுக்கு முன்பு சென்னையில் நடந்த சித்த மருத்துவ மாநாட்டின் போது எடுக்கப்பட்டது என அவரே பிரபல வர இதழ் ஒன்றில் கூறியுள்ளார் . அதே போல் இந்த புகைப்படத்தில் அவர் பின்னல் உள்ளது அவருடைய நண்பர் என்றும் அவர் ஒரு ஓய்வு பெற்ற வாங்கி ஊழியர் என்றும் கிரிஷி தெரிவித்துள்ளார் . இந்த புகைப்படத்தை நெல்லை மாவட்டத்தை சேந்த ஒரு புகைப்பட கலைஞர் எடுத்ததாகவும் , ஆனால் எப்படி இந்த புகைப்படம் , வெளியானது என தனக்கு தெரியவில்லை என்றும் , தன்னுடைய படத்தை விஜய் சேதுபதியின் புகைப்படம் என எண்ணி , ரசிகர்கள் லைக்குகளை வாரி குவித்துள்ளது , தனக்கே வியப்பாக உள்ளது என கூறியுள்ளார் கிருஷி .


இயக்குனர் பார்த்திபன் இயக்கத்தில் ' கதை திரைக்கதை வசனம் இயக்கம் ' படம் மூலம் கதாநாயகனாக தமிழில் அறிமுகம் கொடுத்து , ' தயம் ' , ' பயமா இருக்கு ' ஆகிய படங்களில் நடித்துள்ளவர் நடிகர் சந்தோஷ் . தற்பொழுது நடிகர் கார்த்திக் , மற்றும் கௌதம் கார்த்திக்கின் நடிப்பில் உருவாகவுள்ள ' ' மிஸ்டர் சந்திரமௌலி ' படத்தில் ஒரு முக்கிய கதாபாத்திரத்தில் நடிக்கவுள்ளார் . இது குறித்து இப்படத்தின் தயாரிப்பாளர் தனஞ்செயன் பேசுகையில் , ' ' கார்த்திக் , கவுதம் கார்த்திக் , இயக்குனர் மகேந்திரன் , அகத்தியன் , சதிஷ் , ரெஜினா கசன்றா மற்றும் வரலக்ஷ்மி ஆகியோர் இப்படத்தில் நடிக்கிறார்கள் என்பதில் எங்களுக்கு பெருமை . இந்தப் பட்டியலில் நடிகர் சந்தோஷ் சேர்ந்துள்ளார் . பல ஜாம்பவான்களோடு சேர்ந்து நடிக்கவுள்ளதில் அவர் பெரும் மகிழ்ச்சியில் உள்ளார் . படம் முழுக்க வரும் ஒரு முக்கிய கதாபாத்திரம் அவருடையது” என்று கூறினார் . சந்தோஷ் கதாநாயகனாக அறிமுகமான ' கதை திரைக்கதை வசனம் இயக்கம் ' படத்தில் சந்தோஷ் இயக்குனராக வாய்ப்பு கேட்டு தயாரிப்பாளர் தனஞ்செயனை சந்திக்கும் காட்சியில் , பின்புறத்தில் இயக்குனர் திருவின் ' நான் சிகப்பு மனிதன் ' படத்தின் போஸ்டர் ஒட்டப்பட்டிருக்கும் . தற்பொழுது தனஞ்செயன் தயாரிப்பில் , திருவின் இயக்கத்தில் ' மிஸ்டர் சந்திரமௌலி ' படத்தில் சந்தோஷ் நடிக்கவுள்ளார் என்பது ஒரு சுவாரஸ்யமான தகவல் .


பிரபல நடிகையின் பாத்ரூம் குளியல் முதல் பூட்டிய அறைக்குள் நடக்கும் புதுமண தம்பதிகளின் தாம்பத்திய உறவு வரையிலான அந்தரங்க விஷயங்களை ரகசிய கேமரா மூலம் சில விஷமிகள் படமாக்கி அதனை யூடியூபில் பதிவேற்றி விடுகின்றனர் என இயக்குனர் வெற்றிமாறன் ஆபாச பட பிரியர்களை வறுத்தெடுத்துள்ளார் . இதனால் ஏற்படும் பாதிப்பை மையமாக வைத்து உருவாகியிருக்கும் படம் ‘லென்ஸ்’ . ஜெயபிரகாஷ் ராதா கிருஷ்ணன் இயக்கி நடித்துள்ளார் . மேலும் ஆனந்த்சாமி , அஸ்வதி லால் , மிஷா கோஷல் உள்ளிட்டோரும் நடித்துள்ளனர் . இதுபற்றி இயக்குநர் ஜெயபிரகாஷ் கூறும்போது , “யாருமே இக்கதையைத் தயாரிக்க முன்வராத நிலையில் எனது வீடு நிலத்தை விற்றுத் தயாரித்தேன் . சர்வதேச பட விழாக்களில் படம் கலந்துகொண்டு பல பரிசுகளை வென்றபோதும் ரொக்கப்பரிசு எதுவும் கிடைக்கவில்லை . படத்தைப் பார்க்க வரும்படி பலமுறை விநியோகஸ்தர்களை அழைத்தேன் . வருவதாகக் கூறிவிட்டு வராமல் ஏமாற்றிவிட்டார்கள் . கடைசியாக இயக்குநர் வெற்றிமாறனிடம் சென்றபோது படத்தைப் பார்த்து பாராட்டியதுடன் , இது மிக அவசியமான படம் . சமூகத்துக்குப் போய் சேர வேண்டும் . பொறுமையாகக் காத்திருங்கள் . சரியான நேரத்தில் ரிலீஸ் செய்யலாம் என்றதுடன் இப்படத்தின் ரிலீஸுக்கு உதவியிருக்கிறார் . இதுகுறித்து இயக்குனர் வெற்றிமாறன் கூறுகையில் , காக்கா முட்டை , விசாரணை படத்தைவிட இது மிக முக்கிய படம் லென்ஸ் . அதனால்தான் இப்படம் மக்களுக்குப் போய் சேர வேண்டும் என்று விரும்பினேன் . இதுவொரு விழிப்பு உணர்வு படமாகவும் நிச்சயம் இருக்கும் என தெரிவித்தார் .


நடிகர் , நடிகைகள் கிகி சேலஞ்சில் ஈடுபட்டால் , கடும் நடவடிக்கை எடுக்கப்படும் என காவல்துறையினர் எச்சரிக்கை விடுத்துள்ளனர் . கனடாவைச் சேர்ந்த பிரபல ராப் பாடகர் டிரேக் , கிகி டூ யு லவ் மி ? என்ற பாடலை இவர் சமீபத்தில் எழுதி பாடியுள்ளார் . கிகி பாடலும் ஹிட்டானது . இவருக்கு கோடிக்க்கணக்கான ரசிகர்கள் சமூகவலைதளங்களில் உள்ள நிலையில் , ஷிகி என்ற நகைச்சுவை நடிகர் கிகி பாடலை மேலும் ரைவலாக்கியுள்ளார் . அவரின் காரில் டிரேக்கின் கிகி பாடல் ஒலிக்கும் . அப்போது காரிலிருந்து குதித்து வெளியே குதித்து , நடனம் ஆடுவார் . பிறகு அதே காரில் ஏறிக் கொள்வார் . இந்த நிகழ்வுகளை காரில் உள்ளே இருப்பவர்கள் வீடியோவில் பதிவு செய்வார்கள் . இதற்கு பெயர் தான் கிகி சேலஞ்ச் . அமெரிக்கா , மலேசியா , ஸ்பெயின் , அரபு நாடுகளிலும் இந்த கிகி சேலஞ்சுக்கு ஆண் , பெண்கள் உட்பட பலரும் காரில் இறங்கி டான்ஸ் ஆடுகின்றனர் . இந்த பாடல் பதிவுகளை ஆன்லைகளின் பதிவு செய்வதால் வேகமாக பரவி வருகிறது . சமூகவலைதளங்களில் ஆக்டிவாக இருக்க நினைக்கும் இளைஞர்கள் இந்த கிகி சேலஞ்ச் மோகத்துக்கு அடிமையாகி வருகின்றனர் . தற்போது இந்தியாவிலும் கிகி சேலஞ்ச் டிரெண்ட் ஆகியுள்ளது . நம் ஊரை சேர்ந்த பாடல்களும் ஆங்கில பாடல்களையும் இந்தியாவில் கிகி சேலஞ்சுக்குப் பயன்படுத்துகின்றனர் . இந்தியாவில் இளைஞர்கள் மட்டுமின்றி , திரை நட்சத்திரங்களும் இந்த கிகி சேலஞ்சுக்கு களம் இறங்கியுள்ளனர் . அண்மையில் , திரைப்பட நடிகை ரெஜினா கசான்ட்ராவும் காரில் இருந்து இறங்கி கிகி டான்ஸ் ஆடி வீடியோ சமூக வளைதளங்களில் வேகமாக பரவிவருகிறது . நடிரை ரெஜினாவின் டான்ஸூம் இளைஞர்களை கிகி சேலஞ்ச் செய்ய வைக்க தூண்டுகின்றது . கிகி சேலஞ்ச் பாடல்களுக்கு காரை விட்டு சாலையிலே வேறு ஏதாவது இடத்திலோ சென்று கொண்டிருக்கும் போது , நாம் ஆடுவதில் கவனம் செலுத்துவோம் . அதனால் எதிரே வரும் வாகனங்கள் மீதோ , வேறு ஏதாவது பொருட்களின் மீதோ மோதி விபத்து ஏற்படுகிறது . இதனால் உயிருக்கும் ஆபத்து ஏற்படும் நிலை ஏற்பட்டுள்ளது . மேலும் , காருக்குள் இருப்பவர் , கிகி டான்ஸ் ஆடுபவரின் மீது கவனத்தை வைப்பதால் , எதிரே வருவோரும் விபத்தில் சிக்க வாய்ப்புள்ளது . இதனால் , கிகி டான்ஸ் ஆடுவோருக்கு கடும் எச்சரிக்கை விடுத்துள்ள காவல்துறையினர் , ரெஜினா போன்ற திரையுலக நட்சத்திரங்களும் இதுபோன்ற செயல்களில் ஈடுபடக் கூடாது என எச்சரிக்கை விடுத்துள்ளனர் .


ஐபிஎல் 11வது சீசன் கோலாகலமாக நாளை தொடங்குகிறது . 10 சீசன்கள் வெற்றிகரமாக நடந்து முடிந்துள்ளன . நாளை தொடங்கும் 11வது சீசனின் முதல் போட்டியில் நடப்பு சாம்பியன் மும்பையும் முன்னாள் சாம்பியன் சென்னையும் மோதுகின்றன . இந்த ஐபிஎல் தொடர் , பஞ்சாப் , டெல்லி , பெங்களூரு ஆகிய அணிகளுக்கு மிக முக்கிய தொடராக அமைந்துள்ளது . இந்த மூன்று அணிகளும் தான் இதுவரை சாம்பியன் பட்டத்தை வென்றதில்லை . அதிலும் , பஞ்சாப் மற்றும் டெல்லி அணிகள் , கடந்த 10 சீசனில் பேசும்படியாக எதுவும் செய்ததில்லை . டெல்லி மற்றும் பஞ்சாப் அணிகள் , இதுவரை பிளே ஆஃப் சுற்றுக்கு தகுதி பெறுவதற்கே தடுமாறியுள்ளனர் . ஆனால் , இந்த முறை இந்த அணிகள் புதிய உத்வேகத்துடன் களமிறங்குகின்றன . பேட்ஸ்மேன்கள்ஃ சேவாக் ஆலோசகராக உள்ள பஞ்சாப் அணிக்கு , தமிழக வீரர் அஸ்வின் கேப்டனாக நியமிக்கப்பட்டுள்ளார் . பஞ்சாப் அணியில் சிறந்த அதிரடி பேட்ஸ்மேன்கள் பலர் உள்ளனர் . ஆரோன் பிஞ்ச் , கே . எல் . ராகுல் , கிறிஸ் கெய்ல் , மயாங்க் அகர்வால் , யுவராஜ் சிங் , டேவிட் மில்லர் போன்ற சிறந்த அதிரடி பேட்ஸ்மேன்கள் உள்ளனர் . ஆஸ்திரேலியாவின் சிறந்த ஆல்ரவுண்டராக வலம்வரும் மார்கஸ் ஸ்டோய்னிஸும் பஞ்சாப் அணியில் இருப்பது கூடுதல் பலம் . பேட்டிங் , பவுலிங் என இரண்டிலுமே அசத்தக்கூடிய பவுலர் இவர் . பவுலர்கள்ஃ அதேபோல் ஸ்பின் பவுலிங்கை பொறுத்தமட்டில் அஸ்வின் இருக்கிறார் . அஸ்வினுக்கு உறுதுணையாக அக்சர் படேல் இருக்கிறார் . இதுவரை நடந்துள்ள 10 சீசனில் 120 விக்கெட்டுகளை அஸ்வின் கைப்பற்றியுள்ளார் . ஆனால் சொல்லும்படியான வேகப்பந்துவீச்சாளர்கள் இல்லை . ஆண்ட்ரூ டையை மட்டுமே சார்ந்திருக்ககூடிய நிலை உள்ளது . அவரை தவிர்த்தால் , மோஹித் சர்மா உள்ளார் . அஸ்வின் கேப்டன்சிஃ சிறந்த வீரர்களை கொண்டுள்ள பஞ்சாப் அணி , இந்த முறையாவது ஐபிஎல் தொடரை வெல்ல வேண்டும் என அந்த அணி முனைப்பு காட்டிவருகிறது . புது உத்வேகத்தை கொடுப்பதற்காக அஸ்வின் கேப்டனாக நியமிக்கப்பட்டுள்ளார் . ஏற்கனவே மாநில அணிக்கு தலைமை தாங்கி வழிநடத்திய அனுபவம் அஸ்வினுக்கு உள்ளது . எனவே சவாலான சூழல்களை எளிதாக கையாள்வார் என நம்பலாம் . இதுவரை ஐபிஎல் தொடரை வெல்லாத பஞ்சாப் அணிக்கு கோப்பையை வென்று கொடுப்பது அஸ்வினுக்கும் தனிப்பட்ட முறையில் அவரை நிலைநிறுத்த உதவும் . இந்திய அணியில் இடத்தை இழந்து தவிக்கும் அஸ்வினுக்கு திருப்புமுனையாக கூட அது அமையும் . தோனி தலைமையில் இந்திய அணியில் ஸ்பின் பவுலிங்கில் மிரட்டிய அஸ்வின் , தற்போது சாஹல் , குல்தீப் போன்ற ரிஸ்ட் ஸ்பின்னர்களின் வருகையால் இந்திய அணியில் இடம் கிடைக்காமல் தவித்துவருகிறார் . எனவே தன்னை வீரராகவும் கேப்டனாகவும் நிரூபிக்க அஸ்வினுக்கு இது ஒரு அரிய வாய்ப்பு . அதிரடி வீரர்களை கொண்டுள்ள பஞ்சாப் அணியை சிறப்பாக வழிநடத்தி தொடரை வென்று தன்னையும் நிலைநிறுத்துவாரா ? என பார்ப்போம் .


கருத்து வேறுபாடுகளை மறந்து யாரவது விட்டுகொடுத்து சின்னத்தை மீட்டெடுக்க வேண்டும் என பெருந்துறை சட்டமன்ற உறுப்பினர் தோப்பு வெங்கடாசலம் வலியுறுத்தியுள்ளார் . ஈரோடு மாவட்டம் பெருந்துறை தொகுதி சட்டமன்ற உறுப்பினர் தோப்பு வெங்கடாசலம் . முதல் அமைச்சராக ஜெயலலிதா இருந்த போது தோப்பு வெங்கடாசலம் சுற்று சூழல் துறை அமைச்சராகவும் , ஈரோடு புறநகர் மாவட்ட அ . தி . மு . க . செயலாளராகவும் இருந்தார் . கூவத்தூரில் எம் . எல் . ஏக்கள் தங்க வைக்கபட்டிருந்தபோது இவரும் தங்கி இருந்தார் . அங்கு சசிகலா ஆதரவு அமைச்சர்களுக்கும் இவருக்கும் இடையே பல்வேறு கருத்து வேறுபாடுகள் நடைபெற்றதாக தெரிகிறது . இதையடுத்து அமைச்சர்கள் நடத்திய ஆய்வு கூட்டத்திலும் இவர் பங்கேற்கவில்லை . பின்னர் , சென்னையில் நடைபெற்ற ஆட்சி மன்ற குழுவிலும் இவர் பங்கேற்காதது பொதுமக்களிடையே பரபரப்பை ஏற்படுத்தியது . சில நாட்களுக்கு முன்பு முதலமைச்சர் எடப்பாடி பங்கேற்ற கல்லூரி நிகழ்ச்சியை புறக்கணித்து விட்டு எம் . எல் . ஏ தோப்பு வெங்கடாசலம் வேறு ஒரு நிகழ்ச்சிக்கு சென்றுள்ளார் . இந்நிலையில் , தோப்பு வெங்கடாசலம் செய்தியாளருக்கு பேட்டியளித்தார் . அப்போது அவர் கூறியதாவதுஃ மூத்த தலைவர்கள் பேச்சுவார்த்தையில் ஈடுபட்டு மக்களின் எதிர்பார்ப்பை நிறைவேற்ற வேண்டும் . மக்களின் தேவைகளை பூர்த்தி செய்ய இரட்டை இலை சின்னத்தை மீட்க வேண்டும் . கருத்து வேறுபாடுகளை மறந்து யாரவது விட்டுகொடுத்து சின்னத்தை மீட்டெடுக்க வேண்டும் . இவ்வாறு அவர் கூறினார் .


முதல்வர் பழனிசாமி தலைமையிலான தமிழக அரசின் மீது எதிர்க்கட்சித் தலைவர் ஸ்டாலின் முன்வைத்த குற்றச்சாட்டை வார்த்தை கூட மாறாமல் தினகரனும் முன்வைத்துள்ளார் . பருவமழையை எதிர்கொள்ளும் விதமாக தமிழகத்தில் உள்ள நீர்நிலைகள் அனைத்தும் தூர்வாரப்படும் என அறிவித்த முதல்வர் , குடிமராமத்து பணிகளை மேற்கொள்வதற்காக 400 கோடி ரூபாயை ஒதுக்கினார் . ஆனால் , கடந்த ஒருவாரமாக கனமழை பெய்துவரும் நிலையில் , சென்னை மற்றும் புறநகர்ப் பகுதிகள் மட்டுமல்லாது நாகை , திருவாரூர் மாவட்டங்களிலும் பல பகுதிகளில் தண்ணீர் தேங்கியுள்ளது . நாகை மற்றும் திருவாரூர் மாவட்டங்களில் லட்சக்கணக்கான ஏக்கர் சம்பா பயிர்கள் நீரில் மூழ்கியுள்ளன . மழைநீர் வயலுக்குள் புகுந்து பயிர்கள் மூழ்கியதற்குக் காரணம் , வடிகால் வாய்க்கால்கள் தூர்வாரப்படாதது தான் காரணம் என விவசாயிகள் குற்றம்சாட்டுகின்றனர் . வாய்க்கால்களை தூர்வாரியிருந்தால் தண்ணீர் வயலுக்குள் வந்திருக்காது என்று விவசாயிகள் கண்ணீர் மல்க தெரிவிக்கின்றனர் . இந்நிலையில் , தருமபுரியில் தினகரன் அணி சார்பில் கொண்டாடப்பட்ட எம் . ஜி . ஆர் நூற்றாண்டு விழாவில் பேசிய தினகரன் , பழனிசாமி அரசை விமர்சித்து பேசினார் . அப்போது , நீர்நிலைகளை தூர்வாராமல் முதல்வர் பழனிசாமி தலைமையிலான அரசு , கஜானாவைத்தான் தூர்வாருவதாக விமர்சித்தார் . இதே விமர்சனத்தை எதிர்க்கட்சித் தலைவர் ஸ்டாலின் , ஏற்கனவே முன்வைத்திருந்தது குறிப்பிடத்தக்கது . திமுகவுடன் தினகரன் சேர்ந்துகொண்டு இரட்டை இலையை கிடைக்க விடாமல் செய்வதாக அமைச்சர்கள் குற்றம்சாட்டிவரும் நிலையில் , ஸ்டாலினின் விமர்சனத்தை வார்த்தை மாறாமல் தினகரன் கூறியிருப்பது அமைச்சர்களின் விமர்சனத்துக்கு மேலும் வழிவகுக்கும் வகையில் அமைந்துள்ளது .


அவனியாபுரத்தில் நடந்த போராட்டத்தில் இளைஞர்கள் மீது தடியடி நடத்தப்பட்டது . நேற்று பாலமேட்டில் போலீசார் முன் கூட்டியே குவிக்கப்பட்டு இளைஞர்கள் விரட்டியடிக்கப்பட்டனர் . போலீசார் குவிக்கப்பட்டு போராட்டம் நடத்த முடியாத அளவுக்கு சூழ்நிலை ஏற்பட்டது . இதையடுத்து இன்று அலங்காநல்லூரில் நடக்கும் ஜல்லிக்கட்டு போராட்டத்தில் பத்தாயிரக்கணக்கில் இளைஞர்கள் திரண்டனர் . இதனால் கடுமையான நெரிசல் ஏற்பட்டது . போலீசாரும் அதிக அளவில் குவிக்கப்பட்டதால் கடும் தள்ளுமுள்ளு ஏற்பட்டது . வாடிவாசலுக்கு முன் ஆயிரக்கணக்கான இளைஞர்கள் திரண்டனர் . இதனால் போலீசார் திடீரென தடியடி நடத்த துவங்கினர் . மாவட்ட எஸ்பி விஜேந்திர பிடாரி தலைமையில் போலீசார் , அதிரடி போலீசார் கண்மூடித்தனமாக தாக்குதல் நடத்தினர் . இதனால் இளைஞர்கள் சிதறி ஓடினர் . பல இளைஞர்கள் தடியடியில் கடும் காயம் அடைந்தனர் . காயமடைந்தவர்களை போலீசார் கைது செய்தனர் . போலீசாரின் தடியடியை பல்வேறு கட்சித்தலைவர்கள் கண்டித்துள்ளனர் . தேமுதிக தலவர் விஜயகாந்தும் கண்டித்துள்ளார் . ஜல்லிக்கட்டு நடத்தியவர்கள் மீது போலீசார் தடியடி நடத்தியதற்கு தேமுதிக தலைவர் விஜயகாந்த் கண்டனம் தெரிவித்துள்ளார் . தடியடி சூழ்நிலை உருவாகாமல் தடுக்க தவறிய தமிழக அரசின் செய்லபாடு ஏற்கத்தக்கதல்ல எனவும் அவர் தெரிவித்துள்ளார் . மேலும் போலீசாரின் தடியடியில் காயமடைந்தவர்களுக்கு தமிழக அரசு உரிய சிகிச்சை அளிக்க வேண்டும் எனவும் விஜயகாந்த் கோரிக்கை விடுத்துள்ளார் .


தமிழகம் முழுவதும் ஜல்லிக்கட்டுக்கு தொடர்ந்து போராட்டம் நடந்து வருகிறது . பள்ளி , கல்லூரி மாணவ , மாணவிகள் கடந்த 3 நாட்களாக இரவும் , பகலுமாக தொடர்ந்து போராட்டத்தில் ஈடுபட்டு வருகின்றனர் . இவர்களுக்கு அரசியல் கட்சியினர் , சினிமா நட்சத்திரங்கள் , ஐடி ஊழியர்கள் , வியாபாரிகள் சங்கத்தினர் உள்பட அனைத்து மாநிலத்திலும் தொடர்ந்து ஆதரவு பெருகி வருகிறது . மேலும் , சிங்கப்பூர் , கனடா , மலேசிய , இந்தோனேஷியா உள்பட பல நாட்டினரும் ஜல்லிக்கட்டுக்கு ஆதரவு தெரிவித்து வருகின்றனர் . தமிழகம் முழுவதும் ஜல்லிக்கட்டு நடத்த வலியுறுத்தி போராட்டம் வலுத்து வருவதால் , முதலமைச்சர் ஒ . பன்னீர்செல்வம் இன்று காலை டெல்லியில் பிரதமர் மோடியை சந்தித்தார் . அப்போது , நடந்த பேச்சு வார்த்தையில் , ஜல்லிக்கட்டுக்கு அவசர சட்டம் கொண்டு வரமுடியாது என மோடி கூறியதால் , ஓ . பி . எஸ் . ஏமாற்றத்துடன் திரும்பினார் . இதனால் , தமிழக மக்கள் கடும் அதிர்ச்சியடைந்துள்ளனர் . இந்நிலையில் , பாமக இளைஞரணி தலைவர் அன்புமணி , அவசர சட்டம் கொண்டு வராவிட்டால் , வரும் 26ம் தேதி , குடியரசு தினத்தில் பாமக சார்பில் அனைத்து மாவட்டங்களிலும் , ஜல்லிக்கட்டு போட்டி நடத்தப்படும் என அறிவித்துள்ளார் . இதுகுறித்து அவர் விடுத்துள்ள அறிக்கையில் கூறியிருப்பதாவது , தமிழகத்தில் ஜல்லிக்கட்டு நடத்த வலியுறுத்தி லட்சக்கணக்கான இளைஞக்ள் போராட்டத்தில் ஈடுபட்டுள்ளனர் . பனி , குளிர் , வெயில் என பாராமல் , இரவும் பகலுமாக அறப்போராட்டத்தில் ஈடுபட்டு வருகின்றனர் . தமிழர்களின் உணர்வுகளை புரிந்து , தமிழ் பாரம்பரியத்தை வளர்ப்பதற்காக , மத்திய அரசு ஜல்லிக்கட்டு போட்டி நடத்த அவரச சட்டம் உடனடியாக கொண்டு வரவேண்டும் . இல்லாவிட்டால் , பாமக சார்பில் , தடையை மீறி , வரும் 26ம் தேதி அனைத்து மாவட்டங்களிலும் மஞ்சுவிரட்டு நடத்தப்படும் . எனவே , மாணவர்களின் போராட்டத்தை மதித்து மத்திய அரசு , அவசர சட்டத்தை பிறப்பிக்க வேண்டும் . இவ்வாறு அன்புமணி , தனது அறிக்கையில் கூறியுள்ளார் .


ட்விட்டர் பக்கத்தில் வசிக்கத் தொடங்கி விட்ட நடிகை கஸ்தூரி அடிக்கடி அமளிதுமளியாக்குவதை வாடிக்கையாக்கி விட்டார் . அவர் பதிவிடும் ட்விட்டுகளை பலர் கழுவிக் கழுவி ஊற்றினாலும் நிறுத்திக் கொள்வதாக இல்லை அவர் . ரஜினி , அஜித் , விஜய் என ரவுண்டி கட்டி ட்விட்டும் அவர் மீண்டும் விஜய் ரசிகர்களை வம்பிற்கிழுத்திருக்கிறார் . கடந்தவாரம் அஜித் ரசிகர்கள் பற்றி ட்விட்டியதில் , " செவ்வாய் கிரகத்து செயற்கைகோள் பத்தி பதிவு போட்டா , அங்க வந்து கோத்தா கொம்மானு பேசுற கழிசடைகள் . இதுங்கல்லாம் ' தல ' பேரை இழுக்குதுங்கன்னு தெரிஞ்சுதான் ரசிகர் மன்றத்தை எப்போவோ கலைச்சுப்புட்டாரு . # தலமரியாதை # தலையெழுத்து . கண்ணியமான , அறிவுள்ள அஜித் ரசிகர்கள் யாரும் ட்விட்டரில் உள்ளனரா ? " எனக் கூறியிருந்தார் . இதற்குப் அஜித் ரசிகர்கள் ஏகப்பட்ட எதிர்வினையாற்றி விட்டு ஓய்ந்திருந்தனார் . அதற்குள் அடுத்து விஜய் ரசிகர்களிடம் வீணாக வாயைக் கொடுத்து மாட்டியிருக்கிறார் கஸ்தூரி . சர்கார் படத்தை அடுத்து அட்லீ இயக்கும் அடுத்த படத்தில் நடிக்கிறார் விஜய் . இன்னும் பெயரிடப்படாத இந்தப் படத்தில் விஜய்க்கு ஜோடியாக நயன்தாரா நடிக்கிறார் . ஏஜிஎஸ் எண்டர்டெயின்மெண்ட் நிறுவனம் தயாரிக்கும் இந்தப் படத்துக்கு இசையமைப்பாளர் ஏ . ஆர் . ரஹ்மான் இசையமைக்கிறார் . இந்த ஆண்டு விஜய் நடிப்பில் வெளியான சர்கார் சர்ச்சைகளை எதிர்கொண்டாலும் வசூலில் சாதனை படைத்து ஹிட் அடித்தது . இதற்காக சென்னையில் உள்ள நட்சத்திர ஓட்டல் ஒன்றில் பத்திரிகையாளர்களை சந்தித்தார் விஜய் . நிகழ்ச்சியில் கலந்து கொண்ட பத்திரிகையாளர்களுக்கு புத்தாண்டு மற்றும் கிறிஸ்துமஸ் வாழ்த்துகளைக் கூறிய நடிகர் விஜய் , தங்க நாணயம் பரிசளித்து வந்திருந்தவர்களுடன் புகைப்படம் எடுத்து மகிழ்ந்தார் . அவர் அனைவருக்கும் கொடுத்த பரிசில் தங்க நாணயம் இருந்தது . இந்த சந்திப்பு குறித்து கஸ்தூரி ட்விட்டர் பக்கத்தில் வெளியிட்டுள்ள பதிவில் ’விஜய் மீடியாவை மீட் பண்ணதுக்கு as usual இந்த பக்கம் அந்த பக்கம் ஒரே சர்ச்சை . நான் அதுக்குள்ளே போகல . என் புத்திக்கு என்ன எட்டுது தெரியுமா ? ஜோஸ் ஆலுக்காஸ் விளம்பரம் பண்ணிட்டு , ஜாய் அலுக்கஸுல purchase பண்ணியிருக்காரே ! ’’ எனத் தெரிவித்துள்ளார் . இந்தப்பதிவிற்கு வழக்கம்போல விஜய் ரசிகர்கள் வூடுகட்டி வார்த்தைகளால் கஸ்தூரியை வதைத்து வருகிறார்கள் .


அண்ணா , எம் . ஜி . ஆர் , ஜெயலலிதா வழியில் ஆட்சி நடைபெறும் எனவும் நம்பிக்கை இல்லா தீர்மானத்தை ஆதரிப்பதா இல்லையா என்பதை கட்சி தலைமை முடிவெடுக்கும் எனவும் மீன்வளத்துறை அமைச்சர் ஜெயக்குமார் தெரிவித்துள்ளார் . காவிரி மேலாண்மை வாரியம் அமைப்பது குறித்து நாடாளுமன்றத்தில் பெரும் பரபரப்பு நிலவுகிறது . கடந்த 10 நாட்களாக பல்வேறு பிரச்சனை காரணமாக நாடாளுமன்றம் ஒத்திவைக்கப்பட்டு வருகிறது . இதனிடையே தமிழத்திற்கு காவிரி மேலாண்மை வாரியம் அமைக்க உச்சநீதிமன்றம் உத்தரவிட்டும் கர்நாடக அரசு மறுப்பு தெரிவித்து வருகிறது . மத்திய அரசும் கால தாமதம் செய்து வருகிறது . இதில் ஒரு கை பார்த்து விட வேண்டும் என தமிழகத்தின் அனைத்து கட்சிகளும் ஒன்றிணைந்து செயல்பட்டு வருகின்றன . இதனிடையே தமிழக சட்டப்பேரவையில் காவிரி மேலாண்மை வாரியம் அமைக்க கோரி தீர்மானம் நிறைவேற்றப்பட்டுள்ளது . மேலும் நாடாளுமன்றத்தில் மத்திய அரசு மீது நம்பிக்கையில்லா தீர்மானமும் கொண்டுவர முடிவு செய்யப்பட்டுள்ளது . இந்நிலையில் , மீன்வளத்துறை அமைச்சர் ஜெயக்குமார் செய்தியாளர்களை சந்தித்தார் . அப்போது , சட்டப்பேரவையில் நிறைவேற்றப்பட்ட தீர்மானத்தை சாதரணமான ஒன்றாக பார்க்கக்கூடாது எனவும் 6 கோடி மக்களின் உணர்வாகவே பார்க்க வேண்டும் எனவும் தெரிவித்தார் . அண்ணா , எம் . ஜி . ஆர் , ஜெயலலிதா வழியில் ஆட்சி நடைபெறும் எனவும் நம்பிக்கை இல்லா தீர்மானத்தை ஆதரிப்பதா இல்லையா என்பதை கட்சி தலைமை முடிவெடுக்கும் எனவும் தெரிவித்தார் . காவிரி மேலாண்மை வாரியம் அமைக்க வேண்டும் என அதிமுக அரசு அதிக அழுத்தம் கொடுத்து வருவதாக குறிப்பிட்டார் .


நடிகை ஸ்ருதியின் புகைப்படங்களை ஆபாசமாக சித்தரித்து சமூக வலைதளங்களில் வெளியிட்ட சம்பவம் கன்னட திரையுலகில் பரபரப்பை ஏற்படுத்தி உள்ளது . இதுதொடர்பாக நடிகை ஸ்ருதி போலீஸ் கமிஷனர் பிரவீன் சூட்டை நேரில் சந்தித்து புகார் கொடுத்துள்ளார் . கன்னட திரையுலகில் முன்னணி நடிகை ஸ்ருதி ஹரிகரண் தாரக் , யுர்வி , ஹேப்பி நியூ இயர் , விஸ்மயா உள்ளிட்ட பல்வேறு படங்களில் நடித்துள்ளார் . இதுதவிர தமிழில் ‘நெருங்கி வா முத்தமிடாதே‘ என்ற படத்திலும் , மலையாள படங்களிலும் ஸ்ருதி நடித்திருக்கிறார் . இந்த நிலையில் , ஸ்ருதியின் புகைப் படங்களை ஆபாசமாக சித்தரித்து சில மர்மநபர்கள் ட்விட்டர் மற்றும் ஃபேஸ்புக்கில் வெளியிட்டு இருந்தார்கள் . இதுபற்றி அறிந்த ஸ்ருதி அதிர்ச்சியும் அடைந்தார் . இந்த நிலையில் , நேற்று முன்தினம் பெங்களூரு கமிஷனர் அலுவலகத்திற்கு நடிகை ஸ்ருதி வந்தார் . பின்னர் அவர் , போலீஸ் கமிஷனர் பிரவீன் சூட்டை சந்தித்து தனது புகைப்படங்களை ஆபாசமாக சித்தரித்து சமூக வலைதளங்களில் மர்மநபர்கள் வெளியிட்டு இருப்பதாகவும் , அவர்களை கைது செய்து தகுந்த நடவடிக்கை எடுக்க வேண்டும் என்றும் புகார் கொடுத்தார் . இந்த நிலையில் , போலீஸ் கமிஷனரின் உத்தரவின் பேரில் நடிகை ஸ்ருதியின் புகைப்படங்களை ஆபாசமாக சித்தரித்து வெளியிட்டது தொடர்பாக சைபர் கிரைம் போலீசார் வழக்குப்பதிவு செய்துள்ளனர் . மேலும் அந்த மர்மநபர்களை பிடிக்க போலீசார் நடவடிக்கை எடுத்து வருகிறார்கள் .


தட்டையான பாதையை விட மேடு , பள்ளமான வழிகள் சுவாரஸ்யமானவை . செய்திகளும் அப்படித்தான் ! நிகழ்வுகளை மட்டுமே பதிவு செய்வதை விட அனுமானங்கள் , புதிர்கள் , ரகசியங்கள் , நடந்துவிட வாய்ப்புள்ளவை , நடந்து வெளியே தெரியாதவை ஆகியவையும் செய்திகளே . அப்படி பரபரப்பு மசாலா தூவப்பட்ட செய்திகள் இதோ உங்களுக்காக . . . # எடப்பாடி அணி தங்களை மிக கடுமையாக ஒதுக்கி வைக்கிறது ! இதை கவனித்துக் கொண்டிருந்தாலும் கூட தங்களின் உரிமையை காப்பாற்றுவதற்காக எந்த காரியத்தையும் செய்யமாட்டேன் என்கிறார் பன்னீர்ஃ என அவரது ஆதரவாளர்கள் புலம்பிக் கொட்டுகின்றனர் . இவர்களில் பலர் கூண்டோடு தினகரன் பக்கம் தாவும் சூழல் உருவாகலாம் . # கைதாகியிருக்கும் கோவை பல்கலையின் முன்னாள் துணைவேந்தர் கணபதி , பைபாஸ் ரூட்டில் தனக்கு வரும் பணத்தை உடனடியாக திருச்சியிலுள்ள ஒரு இடத்துக்கு அனுப்பி பாதுகாத்துவிடுவதை வழக்கமாக வைத்திருந்தாராம் . அந்த இடத்தை கண்டுபிடிக்கத்தான் மண்டையை உடைக்கிறது வருமான வரித்துறை . # மணிரத்னம் படத்திலிருந்து பகத் பாசில் விலகுவதற்கு கால்சீட் பிரச்னை மட்டும் காரணமில்லை , அதையும் தாண்டி சில திரைமறைவு சிக்கல்கள் இருக்கிறது என்கிறார்கள் . # பாலிவுட் படமான ‘அய்யாரி’ , இந்திய ராணுவத்தில் நடக்கும் ஊழல்களை அடிப்படையாக கொண்டு எடுக்கப்பட்டிருக்கிறதாம் . எனவே இது ரிலீஸ் ஆவதில் செம சிக்கல்கள் எழலாம் என்கிறார்கள் . # கோயமுத்தூரை சேர்ந்த கல்யாண மன்னன் புருஷோத்தமன் மீது வழக்கு பதிவாக , அவர் தலைமறைவானார் . அப்போதும் கூட தலைமறைவாய் இருந்தபடி இரண்டு பெண்களை மோசடியாய் திருமணம் செய்ய பேச்சுவார்த்தையில் ஈடுபட்டிருந்தாராம் . # பன்னீர்செல்வமும் , எடப்பாடி பழனிசாமியும் தன்னை நம்ப வைத்து பின் கழுத்தறுத்துவிட்டார்கள் என்று புலம்புகிறார் , அண்ணா தொழிற்சங்க பேரவை செயலாளர் பதவியிலிருந்து நீக்கப்பட்டிருக்கும் சின்னசாமி . # திருநாவுக்கரசரின் நெருக்கமான நபரான குட்லக் ராஜேந்திரன் என்பவருக்கு அகில இந்திய காங்கிரஸ் கமிட்டி உறுப்பினர் பதவியை கோரி ராகுலுக்கு கடிதம் அனுப்பினாராம் அரசர் . ஆனால் அந்த ராஜேந்திரன் மீது சி . பி . ஐ . யின் வழக்குகள் இருப்பதை இளங்கோவன் டீம் ஸ்மெல் செய்து ஆதாரங்களை டெல்லிக்கு அனுப்பி அரசரின் முயற்சிக்கு செக் வைத்துள்ளனர் . # பிரதமர் நேரம் தராமல் இழுத்தடிப்பதாலேயே சென்னையில் நடத்தப்பட வேண்டிய எம் . ஜி . ஆர் . நூற்றாண்டு விழா தள்ளிப்போகிறது என கோட்டையில் புலம்பல் அதிகமாகியுள்ளது . # ராமஜெயம் கொலை வழக்கை கையிலெடுத்திருக்கும் சிபிஐ விரைவில் கே . என் . நேருவை விசாரணைக்கு ஆஜராக சொல்லி சம்மன் அனுப்ப தயாராகி வருகிறதாம் . # மீனாட்சியம்மன் கோயில் தீ சம்பவத்துக்குப் பிறகு இந்து அமைப்புகள் ஒன்று கூடி ஹெச் . ராஜா தலைமையில் ஓர் கூட்டமைப்பை உருவாக்கியுள்ளன . இவர்கள் தமிழக அறநிலையத்துறையில் நடக்கும் அவலங்களை ஆதாரத்துடன் பிரதமர் அலுவலகத்துக்கு அனுப்பும் முடிவில் இறங்கியுள்ளனர் .


உடல் உறுப்பு மாற்று அறுவை சிகிச்சை மேற்கொண்ட சசிகலாவின் கணவர் ம . நடராசனுக்கு நேற்று நெஞ்சுவலி ஏற்பட்டுள்ளது . இதையடுத்து அவர் மருத்துவமனையில் அனுமதிக்கப்பட்டுள்ளார் . மருத்துவமனையில் அனுமதிக்கப்பட்டுள்ள கணவரைக் காண பரோல் வேண்டி சசிகலா சிறைத்துறை அதிகாரிகளிடம் மனு கொடுத்துள்ளார் . சசிகலாவின் கணவர் ம . நடராசன் கல்லீரல் மற்றும் சிறுநீரகக் கோளாறு காரணமாக அவதிப்பட்டு வந்தார் . இதற்காக சிகிச்சையும் மேற்கொண்டார் . தாம்பரத்தை அடுத்துள்ள மேடவாக்கம் அருகே உள்ள மருத்துவமனையில் அவருக்கு உடல் உறுப்பு மாற்று அறுவை சிகிச்சை மேற்கொள்ளப்பட்டது . ம . நடராசன் , மருத்துவமனையில் சிகிச்சை மேற்கொண்டபோது , அவரைப் பார்ப்பதற்காக , சொத்துக்குவிப்பு வழக்கில் சிறையில் உள்ள சசிகலா பரோலில் வந்தார் . சிகிச்சை முடிந்து வீட்டில் ஓய்வெடுத்து வந்த ம . நடராசனுக்கு நேற்று திடீரென நெஞ்சுவலி ஏற்பட்டுள்ளது . இதையடுத்து , அவர் மீண்டும் மருத்துவமனையில் அனுமதிக்கப்பட்டார் . மருத்துவமனையில் அவருக்கு தீவிர சிகிச்சை அளிக்கப்பட்டு வருகிறது . ம . நடராசன் மீண்டும் மருத்துவமனையில் அனுமதிக்கப்பட்டுள்ள நிலையில் , அவரைப் பார்ப்பதற்காக சிறையில் உள்ள சசிகலா , கணவரைப் பார்க்க பரோல் வேண்டி மனு ஒன்றை சிறைத்துறையில் அளித்துள்ளார் . கணவரின் உடல் கவலைக்கிடமாக உள்ளதால் , அவரைக்காண பரோல் வேண்டும் என்று அந்த மனுவில் அவர் குறிப்பிட்டுள்ளார் .


பாடகி சின்மயி கவிஞர் வைரமுத்து மீது கொடுத்துள்ள , பாலியல் புகார் தான் இரண்டு வாரங்களை கடந்தும் கோலிவுட் வட்டாரத்தில் தீவிரமாக விவாதிக்கப்பட்டு வருகிறது . சின்மயிக்கு ஆதரவாக ஒருசிலர் குரல் கொடுத்தாலும் சிலர் இவருக்கு எதிராக பல கேள்விகளை எழுப்பி வருகிறார்கள் . ஆனால் சின்மயி தனக்கு ஆதரவு கொடுப்பவர்களை வரவேற்பதாக கூறி கொண்டு , தன்னை எதிர்த்து கேள்வி கேட்பவர்களுக்கு எந்த பதிலும் சரி வர கூறாமல் இருக்கிறார் . கடந்த வாரம் இது குறித்து நடைபெற்ற பத்திரிக்கையாளர் சந்திப்பில் கூட , சின்மயி செய்தியாளர்கள் எழுப்பிய கேள்விகளுக்கு பதில் கூற முடியாமல் திகைத்து போய் நின்றார் . மேலும் கை எடுத்து கும்பிட்டு தன்னிடம் ஆதாரம் இல்லை , வெளிநாட்டில் நடைபெற்ற விழாவில் தான் கலந்து கொண்டதற்கான ஒரே ஆதாரம் அந்த பாஸ்போர்ட் அது தற்போது தொலைந்து விட்டது என்றும் அதனை தேடிக்கொண்டு இருப்பதாகவும் , கையில் கிடைத்தவுடன் தான் வழக்கு தொடர உள்ளதாக தெரிவித்தார் . இந்நிலையில் இந்த விவகாரம் குறித்து பிரபல நடிகர் ஜி . மாரிமுத்து சர்ச்சையான கருத்தை தெரிவித்துள்ளார் . சமீபத்தில் ஊடகம் ஒன்றுக்கு பேட்டியளித்த அவர் , வைரமுத்து ஒரு ஆம்பிளை . அவர் ஒரு பெண்ணை படுக்கைக்கு அழைத்ததில் தவறு என்ன இருக்கிறது ? அவர் ஒரு ஆணை அழைத்திருந்தால் தான் அது தவறு . என வெளிப்படையாக ஒரு சர்ச்சை கருத்தை தெரிவித்துள்ளார் . விருப்பமுள்ளவர்கள் படுக்கைக்கு வருவார்கள் . விருப்பம் இல்லாதவர்கள் இதுபோல் ஊடகங்களுக்கு பேட்டி அளிப்பார்கள் . ஆனால் இந்த பாலியல் புகார் விவகாரத்தில் , வைரமுத்துவின் புகழுக்கு சிறிதளவு கூட இழுக்கு வரவாய்ப்பில்லை . வைரமுத்துவின் விவகாரம் இன்றும் சில நாட்களில் மறக்கடிக்கப்பட்டுவிடும் என்பதுதான் உண்மை என கூறியுள்ளார் . இவரின் இந்த கருத்து சர்ச்சையாக பார்க்கப்பட்டாலும் , ஒரு சிலர் இவரின் கருத்து உண்மை என்பது போல் கூறி வருகிறார்கள் , மற்ற சிலர் இதற்கு எதிர்ப்பு தெரிவித்து வருகிறார்கள் .


மகாத்மா காந்தி தேசிய ஊரக வேலை உறுதி திட்டம் முடங்கும் அபாயம் உள்ளதாக பாமக நிறுவனர் ராமதாஸ் தெரிவித்துள்ளார் . நேற்று தாக்கல் செய்யப்பட்ட மத்திய பட்ஜெட்டில் 100 நாள் வேலை திட்டத்திற்கு குறைவான நிதியே ஒதுக்கப்பட்டிருப்பதாக ராமதாஸ் தெரிவித்துள்ளார் . இதுதொடர்பாக ராமதாஸ் வெளியிட்டுள்ள அறிக்கையில் , ஊரகப் பொருளாதாரத்தின் முதுகெலும்பாகத் திகழும் மகாத்மா காந்தி தேசிய ஊரக வேலை உறுதித் திட்டத்திற்கு மத்திய அரசின் நிதிநிலை அறிக்கையில் ரூ . 55 , 000 கோடி மட்டுமே நிதி ஒதுக்கீடு செய்யப் பட்டுள்ளது . கடந்த ஆண்டுகளை விட இது அதிகம் தான் என்றாலும் ஊரக மக்களுக்கு ஓரளவுக்கு வேலை வழங்குவதற்குக் கூட இந்த நிதி போதுமானதல்ல என்பது தான் அனுபவப்பூர்வ உண்மையாகும் . கிராமப்புறங்களில் உள்ள ஏழைக் குடும்பங்களுக்கு ஆண்டுக்கு 100 நாட்கள் வேலை வழங்குவது தான் இத்திட்டத்தின் நோக்கம் என்றாலும் கூட , சராசரியாக 50 நாட்களுக்குக் கூட வேலை வழங்கப் படுவதில்லை என்பது தான் உண்மையாகும் . இதற்குக் காரணம் நிதிப்பற்றாக்குறை தான் . 2018 - 19ஆம் ஆண்டில் தேசிய ஊரக வேலைவாய்ப்பு உறுதித் திட்டத்திற்கு ரூ . 55 , 000 கோடி நிதி ஒதுக்கப்பட்டதாக நிதிநிலை அறிக்கையில் கூறப்பட்டிருந்தாலும் கூட உண்மை இதுவல்ல . காரணம் இந்த ஒதுக்கீட்டில் பெரும்பகுதி பழைய கடன்களை அடைப்பதற்கே செலவாகி விடும் . இத்திட்டத்திற்கு போதிய அளவில் நிதி ஒதுக்கப்படாததால் 2012 - 13 ஆம் ஆண்டில் பயனாளிகளுக்கு ரூ . 2034 கோடி ஊதிய நிலுவை ஏற்பட்டது . இதுபடிப்படியாக அதிகரித்து 2016 - 17 ஆம் ஆண்டின் முடிவில் ரூ . 13 , 220 கோடி ஆனது . 2017 - 18ஆம் ஆண்டில் இத்திட்டத்திற்காக ஒதுக்கப்பட்ட ரூ . 48 , 000 கோடியில் நிலுவைத் தொகையை வழங்கியது போக மீதமுள்ள நிதியைக் கொண்டு தான் புதிய பணிகளுக்கு ஊதியம் வழங்கப்பட்டது . அதனால் ஜனவரி மாத இறுதிவரை ரூ . 4786 கோடி ஊதிய நிலுவை சேர்ந்துள்ளது . மீதமுள்ள இரு மாதங்களில் மேற்கொள்ளப்படவிருக்கும் பணிகளுக்கான ஊதியத்தையும் சேர்த்தால் மார்ச் மாத முடிவில் நிலுவைத் தொகை ரூ . 15 , 000 கோடியைத் தாண்டி விடும் . வரும் ஆண்டிற்கான நிதி ஒதுக்கீட்டில் இந்த நிலுவைத் தொகையை வழங்கிவிட்டால் மீதமுள்ள ரூ . 40 , 000 கோடியை வைத்துக் கொண்டு ஏழை மக்களுக்கு போதிய அளவில் வேலை வழங்க முடியாது என்பதை ஆட்சியாளர்கள் உணர வேண்டும் . தேசிய ஊரக வேலை உறுதித் திட்டத்தில் பணியாற்ற பதிவு செய்துள்ள குடும்பங்களின் எண்ணிக்கை 12.63 கோடியாகும் . இவர்களில் 7.21 கோடி குடும்பங்கள் மட்டுமே இத்திட்டப்படி பணி செய்து வருகின்றன . இத்திட்டப்படி ஒரு நாளைக்கு ரூ . 241 ஊதியம் வழங்கப்பட வேண்டும் . அதன்படி பார்த்தால் மீதமுள்ள ரூ . 40 , 000 கோடியைக் கொண்டு ஒவ்வொரு குடும்பத்திற்கும் 23 நாட்கள் மட்டுமே வேலை வழங்க முடியும் . தொடர்ச்சியாக பணி செய்து வரும் 7.21 கோடி குடும்பங்களுக்கு ஆண்டுக்கு 40 நாட்களாவது வேலை வழங்க வேண்டுமானால் ரூ . 69 , 504 கோடி தேவைப்படும் . பழைய நிலுவைத் தொகையையும் கணக்கில் சேர்த்தால் குறைந்தது ரூ . 85 , 000 கோடி தேவைப்படும் . இதில் நிர்வாகச் செலவு சேர்க்கப்பட வில்லை . 5 % நிர்வாகச் செலவு என்று வைத்துக் கொண்டால் குறைந்தது ரூ . 90 , 000 கோடி தேவை . அவ்வாறு இருக்கும் போது இப்போது ஒதுக்கப்பட்ட தொகையைக் கொண்டு எதுவும் செய்ய முடியாது . கடந்த காலங்களில் இத்திட்டத்திற்கான நிதி ஒதுக்கீடு ஒவ்வொரு ஆண்டும் சராசரியாக 23 முதல் 25 % வரை அதிகரிக்கப்பட்டு வந்தது . ஆனால் , வரும் ஆண்டிற்கான நிதி ஒதுக்கீடு வெறும் 15 % மட்டுமே அதிகரிக்கப்பட்டிருக்கிறது . இது போதுமானதல்ல . அதுமட்டுமின்றி இந்தியாவின் 12 மாநிலங்களில் கடுமையான வறட்சி நிலவுவதால் அங்கு இத்திட்டம் கூடுதல் நாட்களுக்கு செயல்படுத்தப்பட வேண்டும் . இதையெல்லாம் கருத்தில் கொண்டு தான் இத்திட்டத்திற்கான நிதி ஒதுக்கீடு தீர்மானிக்கப்பட்டிருக்க வேண்டும் . ஆனால் , எந்த வரையரைக்குள்ளும் அடங்காமல் பெயரளவுக்கு மட்டும் மகாத்மா காந்தி தேசிய ஊரக வேலை உறுதித் திட்ட ஒதுக்கீட்டை அதிகரித்திருப்பது யாருக்கும் பயனளிக்கப் போவதில்லை . 2017 - 18 ஆம் ஆண்டில் இத்திட்டத்திற்காக ரூ . 48 , 000 கோடி வழங்கப்பட்ட நிலையில் , அந்தத் தொகை முதல் 6 மாதங்களில் செலவழிக்கப்பட்டது . அதனால் கடந்த செப்டம்பர் மாதத்திற்குப் பிறகு பயனாளிகள் யாருக்கும் ஊதியம் வழங்கப்படாமல் திட்டம் முடங்கிக் கிடக்கிறது . வரும் ஆண்டில் 6 மாதங்களுக்கு முன்பே இத்திட்டம் முடங்கும் வாய்ப்பு உள்ளது . இதைத் தடுக்கும் வகையிலும் , ஊரக மக்களுக்கு நியாயமான காலத்திற்கு வேலை வழங்கும் வகையிலும் மகாத்மா காந்தி தேசிய ஊரக வேலை உறுதித் திட்டத்திற்கான ஒதுக்கீட்டை ரூ . 1 லட்சம் கோடியாக உயர்த்த வேண்டும் என ராமதாஸ் வலியுறுத்தியுள்ளார் .


ஆஸ்திரேலியாவுக்கு எதிரான முதல் டெஸ்ட் போட்டியின் முதல் இன்னிங்ஸில் ஒரு விக்கெட் கீப்பராக தோனி கூட செய்யாத சாதனையை ரிஷப் பண்ட் செய்துள்ளார் . இந்திய டெஸ்ட் அணியில் தோனிக்கு பிறகு சரியான விக்கெட் கீப்பர் - பேட்ஸ்மேன் அமையவில்லை . ரித்திமான் சஹா விக்கெட் கீப்பிங்கில் சிறந்து விளங்கினாலும் பேட்டிங்கில் பெரியளவில் சோபிக்கவில்லை . சஹா காயத்திற்கு பிறகு பார்த்திவ் படேல் , தினேஷ் கார்த்திக் ஆகியோரை இந்திய அணி முயற்சித்து பார்த்தது . ஆனால் அவர்கள் இருவரும் கிடைத்த வாய்ப்பை சரியாக பயன்படுத்தி கொள்ளவில்லை . இந்நிலையில் இங்கிலாந்துக்கு எதிராக அறிமுகமான ரிஷப் பண்ட் , பேட்டிங்கில் ஓரளவு சோபித்தாலும் விக்கெட் கீப்பிங்கில் சொதப்பினார் . கேட்ச்களையும் சில பந்துகளையும் தவறவிட்டார் . டெஸ்ட் கிரிக்கெட்டை பொறுத்தமட்டில் விக்கெட் கீப்பிங் மிக முக்கியம் . அதில் சிறு தவறு இழைத்தால் கூட பெரிய பாதிப்பை சந்திக்க நேரிடும் . அதுபோன்ற சிறு சிறு தவறுகளை ரிஷப் பண்ட் செய்தார் . மேலும் அவரது விக்கெட் கீப்பிங் டெக்னிக்கும் கடும் விமர்சனத்துக்கு உள்ளானது . எனினும் இளம் வீரர் என்பதாலும் டெஸ்ட் கிரிக்கெட்டிற்கு புதியவர் என்பதாலும் அவருக்கு போதுமான வாய்ப்புகள் வழங்கப்பட்டு வருகின்றன . அதன் விளைவாக இப்போதெல்லாம் கேட்ச்களை விடுவதில்லை . அவ்வப்போது சில பந்துகளை மட்டும் தவறவிடுகிறார் . ஆனாலும் முன்பிருந்ததை விட ஓரளவிற்கு தேறிவிட்டார் என்றே கூறவேண்டும் . இந்நிலையில் , ஆஸ்திரேலியாவுக்கு எதிராக அடிலெய்டில் நடந்துவரும் டெஸ்ட் போட்டியில் , அந்த அணியின் முதல் இன்னிங்ஸில் 6 கேட்ச்களை பிடித்து சாதனை படைத்துள்ளார் . கவாஜா , ஹேண்ட்ஸ்கோம்ப் , டிராவிஸ் ஹெட் , டிம் பெய்ன் , ஸ்டார்க் , ஹேசில்வுட் ஆகிய 6 பேரின் கேட்ச்களை பிடித்தார் ரிஷப் பண்ட் . இதன்மூலம் ஆஸ்திரேலியாவுக்கு எதிரான டெஸ்ட் போட்டியில் ஒரு இன்னிங்ஸில் 6 கேட்ச்கள் பிடித்த முதல் இந்திய விக்கெட் கீப்பர் என்ற சாதனையை ரிஷப் பண்ட் படைத்துள்ளார் . முன்னதாக டெனிஸ் லிண்ட்ஸே ( தென்னாப்பிரிக்கா ) , ஜேக் ரசல் ( இங்கிலாந்து ) , அலெக் ஸ்டீவார்ட் ( இங்கிலாந்து ) , கிறிஸ் ரீட் ( இங்கிலாந்து ) , மாட் பிரையர் ( இங்கிலாந்து ) ஆகிய விக்கெட் கீப்பர்கள் ஆஸ்திரேலியாவுக்கு எதிராக ஒரே இன்னிங்ஸில் 6 கேட்ச்களை பிடித்துள்ளனர் . இந்த பட்டியலில் 7 கேட்ச்களை பிடித்த வெஸ்ட் இண்டீஸ் விக்கெட் கீப்பர் ரிட்லி ஜேகப்ஸ் முதலிடத்தில் உள்ளார் . தோனியும் ஒரே இன்னிங்ஸில் 6 கேட்ச்களை பிடித்துள்ளார் . 2009ம் ஆண்டு நியூசிலாந்துக்கு எதிராக 6 கேட்ச்கள் பிடித்துள்ளார் தோனி . ஆனால் ஆஸ்திரேலியாவுக்கு எதிராக இதை செய்ததில்லை .


கோலிவுட் திரையுலகை சேர்ந்த நடிகர்கள் மற்றும் இயக்குனர்கள் பற்றி தொடர்ந்து பாலியல் குற்றங்களை முன் வைத்து வந்த நடிகை ஸ்ரீரெட்டி . ஏற்கனவே இவர் தெலுங்கு நடிகர்கள் பற்றி பாலியல் குற்றங்களை முன் வைத்த போது இவருடைய குற்றங்கள் எதையும் தெலுங்கு திரையுலகம் கண்டு கொள்ளவில்லை என்பது குறிப்பிடத்தக்கது . இந்நிலையில் இவர் தற்போது தமிழ் பிரபலங்கள் சிலரது பெயரை வெளியிட்ட போதிலும் , நடிகர் சங்கத்தை சேர்ந்தவர்கள் இது குறித்து எந்த நடவடிக்கை எடுக்க முன்வரவில்லை . மேலும் கடந்த இரு தினங்களுக்கு முன்பு ' சிவா மனசு புஷ்பா ' படத்தை இயக்கி நடித்துள்ள இயக்குனர் வாராகி . நடிகை ஸ்ரீரெட்டி , நடிகர்கள் மற்றும் இயக்குனர்களோடு விபச்சார நோக்கத்தில் பழகி உள்ளதாக கமிஷ்னர் அலுவலகத்தில் புகார் கொடுத்தார் . இந்நிலையில் ஸ்ரீரெட்டி தற்போது மலையாள தொலைகாட்சி ஒன்றிற்கு அளித்துள்ள பேட்டியில் , " மலையாள நடிகை ஒருவர் பாதிக்கப்பட்ட போது திரையுலகமே ஒன்று திரண்டு அவருக்கு ஆதரவாக போராடியது . ஆனால் நான் யாருடைய ஆதரவும் இன்றி தனி மனுஷியாக நின்று போராடி வருகிறேன் . என் பெற்றோர் கூட என் பக்கம் இல்லை . அனைவரும் என்னை ஒரு விபச்சாரம் செய்யும் பெண் போல் சித்தரித்து வருகின்றனர் . இதனால் எனக்கு தற்கொலை செய்துக்கொள்ளும் எண்ணம் தான் வருகிறது . முடிந்தவரை போராடுவேன் . . . நீதி கிடைக்காத பட்சத்தில் என் இறுதி முடிவாக தற்கொலை தான் இருக்கும் . இதை தவிர வேறு வழியில்லை ' என அழுது கதறியுள்ளார் .


சன்ரைசர்ஸ் ஹைதராபாத் அணி நிர்வாகத்துடன் ஏற்பட்ட கருத்து வேறுபாட்டால் அந்த அணியிலிருந்து ஷிகர் தவான் வேறு அணிக்கு மாற உள்ளதாக தகவல்கள் தெரிவிக்கின்றன . கடந்த 2008ம் ஆண்டு முதல் ஐபிஎல் போட்டிகள் இந்தியாவில் நடத்தப்பட்டு வருகின்றன . இதுவரை 11 சீசன்கள் வெற்றிகரமாக நடத்தப்பட்டுள்ளன . மும்பை இந்தியன்ஸ் , சென்னை சூப்பர் கிங்ஸ் ஆகிய இரு அணிகளும் ஐபிஎல்லின் வெற்றிகரமான அணியாக வலம்வருகின்றன . கொல்கத்தா நைட் ரைடர்ஸ் அணியும் இரண்டு முறை கோப்பையை வென்றுள்ளது . இதுவரை ஒருமுறை கூட கோப்பையை வெல்லாத அணிகளான பஞ்சாப் , பெங்களூரு மற்றும் டெல்லி ஆகிய அணிகள் அடுத்த சீசனில் கோப்பையை வெல்லும் முனைப்பில் உள்ளன . அடுத்த சீசனுக்கான வீரர்கள் பரிமாற்றம் இப்போதே சூடுபிடிக்க தொடங்கிவிட்டது . வழக்கமாக ஜனவரி அல்லது பிப்ரவரி மாதம் நடக்கும் ஐபிஎல் வீரர்கள் ஏலம் இந்த முறை வரும் டிசம்பர் 16ம் தேதி கோவாவில் நடக்க உள்ளது . அதற்காக ஐபிஎல் அணிகள் திருப்பி கொடுக்க விரும்பும் வீரர்களின் பட்டியலை வரும் 16ம் தேதிக்குள் கொடுக்குமாறு பிசிசிஐ அறிவுறுத்தியுள்ளது . இந்நிலையில் கடந்த சீசனில் 2.8 கோடி ரூபாய் கொடுத்து பெங்களூரு அணி ஏலத்தில் எடுத்த தென்னாப்பிரிக்க விக்கெட் கீப்பர் - பேட்ஸ்மேன் குயிண்டன் டி காக்கை அதே விலைக்கு மும்பை அணிக்கு விற்றுள்ளது பெங்களூரு அணி . பெங்களூரு அணிக்காக கடந்த சீசனில் 8 போட்டிகளில் விளையாடிய டி காக் , 201 ரன்கள் எடுத்திருந்தார் . அவரது ஐபில் சராசரி 124.07 . மும்பை அணியில் இஷான் கிஷான் , ஆதித்யா தரே ஆகிய விக்கெட் கீப்பர்களை வைத்துக்கொண்டே டி காக்கையும் மும்பை அணி எடுத்துள்ளது . விக்கெட் கீப்பாராக இல்லாமல் பேட்ஸ்மேன் ஆப்ஷனுக்காக அவர் எடுக்கப்பட்டிருக்கிறார் . குயிண்டன் டி காக்கை எடுத்துள்ள மும்பை அணி , வங்கதேச வீரர் முஸ்தாபிசுர் ரஹ்மான் மற்றும் இலங்கை ஸ்பின்னர் அகிலா தனஞ்செயா ஆகிய இருவரையும் விடுவித்துள்ளது . இதையடுத்து சன்ரைசர்ஸ் ஹைதராபாத் அணிக்காக கடந்த 2013ம் ஆண்டிலிருந்து ஆடிவரும் ஷிகர் தவான் , அந்த அணியுடனான ஊதிய ஒப்பந்தத்தில் ஏற்பட்ட அதிருப்தியால் அணி மாறும் தனது முடிவை அணி நிர்வாகத்திடம் தெரிவித்துள்ளதாக தகவல் வெளியாகியுள்ளது . இந்திய ஒருநாள் மற்றும் டி20 அணியின் தொடக்க வீரராக உள்ள தவான் , வெற்றிகரமான தொடக்க வீரராக உள்ளார் . இந்நிலையில் அவர் கடந்த சீசனில் ரூ . 5 . 2 கோடிக்கு சன்ரைசர்ஸ் அணியால் தக்கவைக்கப்பட்டார் . அதேநேரத்தில் மனீஷ் பாண்டேவை அந்த அணி ரூ . 11 கோடிக்கு ஏலத்தில் எடுத்தது . அதேபோல புவனேஷ்வர் குமார் மற்றும் டேவிட் வார்னர் ஆகியோர் முறையே ரூ . 8 . 5 கோடி மற்றும் ரூ . 12 கோடிக்கு தக்கவைக்கப்பட்டனர் . இவர்களுடன் ஒப்பிடுகையில் தவானுக்கான தொகை மிகவும் குறைவு . இதனால் அதிருப்தியில் இருந்த தவான் , அதை அணி நிர்வாகத்திடம் தெரிவித்துள்ளார் . இதையடுத்து ஷிகர் தவான் , அவர் ஏற்கனவே ஆடிய மும்பை இந்தியன்ஸ் அணிக்கோ அல்லது கிங்ஸ் லெவன் பஞ்சாப் அணிக்கோ மாறலாம் என எதிர்பார்க்கப்படுகிறது . சன்ரைசர்ஸ் அணி நிர்வாகம் மும்பை இந்தியன்ஸ் மற்றும் பஞ்சாப் அணியுடன் பேச்சுவார்த்தை நடத்திவருகிறது . மும்பை அணி தவானை எடுக்கும் பட்சத்தில் , இந்திய அணியின் வெற்றிகரமான ஜோடியான ரோஹித்தும் தவானும் ஐபிஎல்லில் மும்பை இந்தியன்ஸ் அணிக்காக தொடக்க ஜோடியாக களமிறங்குவர் . பஞ்சாப் அணியும் ராகுலுடன் தவானை களமிறக்க விரும்பும் என தெரிகிறது . எந்த அணியுடன் உடன்பாடு ஏற்படுகிறதோ அந்த அணிக்கு தவான் மாற்றப்படுவார் என்று தகவல்கள் தெரிவிக்கின்றன .